[VIDEO] Pedas! Michael Ang & Caprice Ulas Isu Video Seks Haziq Aziz Bersama Menteri

Pengarah Michael Ang dan rapper Caprice berkongsi video di laman instagram mereka semalam (14 Jun 2019) berhubung isu penularan klip video seks dikaitkan dengan seorang menteri.

Video memaparkan aksi ranjang dua lelaki itu mula tular pada Selasa kemudian disusuli video pengakuan seorang lelaki muda yang dimuatnaik di Facebook.

“Video tersebut telah diambil tanpa kebenaran saya pada 11 Mei semasa Pilihan Raya Kecil Sandakan di bilik … di Hotel Four Point,” kata individu yang memperkenalkan diri sebagai Haziq Aziz.

Mengulas isu ini, Michael Ang menganggap apa yang berlaku seolah-olah dia mengalami Dejavu dengan peristiwa 20 tahun kembali semula.

Michael keliru dengan pengakuan Haziq Aziz dan bagaimana video itu boleh dirakam.

A post shared by Michael Ang (@michaelang38)

Michael tidak mengambil pusing dengan kisah dalam selimut ahli-ahli politik, kerana ia bersifat peribadi dan yang penting mereka menjalankan tugas dengan baik terhadap negara.

Michael membuat kenyataan itu menerusi video pendek yang dimuat naik di akaun Instagramnya semalam.

Setuju dengan kenyataan Caprice! Menerusi sebuah video yang dimuatnaik di Instagramnya,  Caprice berkata, pengakuan terbuka Haziq melakukan hubungan seks dengan nama menteri yang dinyatakan sangat memalukan bangsa dan agama.

A post shared by Caprice (@capriceofficial)

Tambah Caprice, dia agak keliru, selepas mendengar pengakuan Haziq terlibat dalam video seks tersebut, Haziq menggesa SPRM ( Suruhanjaya Penyiasat Rasuah Malaysia) untuk menyiasat menteri tersebut. Sepatutnya Haziq memanggil pihak JAIS atau Ustaz untuk menyiasat hal ini.

Memetik dari laporan Astro Awani, Menteri Hal Ehwal Ekonomi, Datuk Seri Azmin Ali berkata, lelaki yang membuat pengakuan dan mendakwa dirinya adalah individu yang melakukan hubungan dalam rakaman video intim itu telah diperalatkan oleh pihak-pihak tertentu. Azmin juga menyifatkan tuduhan tersebut bertujuan menjatuhkan dan memusnahkan karier politiknya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tunggu Keputusan Ujian Forensik? Ifan Seventeen Berdepan Hukuman Penjara 9 Bulan

Kes didakwa tangkap basah yang menimpa Ifan Seventeen dan Citra Monica masih dalam siasatan polis. Pada ketika ini, pihak polis sedang giat menjalankan pemeriksaan terhadap Ifan sementara menunggu hasil keputusan Visum atau nama panjangnya Visum et Repertum (VR) oleh doktor dari hospital.

“Untuk membuktikan sama ada pasangan itu melakukan persetubuhan atau tidak, perlunya menjalani ujian visum. Kemudian hasil dari ujian visum menentukan segalanya,” ujar Kasatreskrim Polrestabes Bandung, AKBP M Rifai.

Mungkin ramai yang tak tahu dengan istilah Visum et Repertum (VR), menurut dari sumber Wikipedia, VR adalah keterangan bertulis yang dibuat oleh pegawai perubatan dalam ilmu kedoktoran forensik atas permintaan pegawai penyiasatan yang berhak mengetahui hasil pemeriksaan medik terhadap manusia, baik hidup atau mati.

Khusus untuk wanita, VR  termasuk juga kenyataan oleh doktor sama ada seseorang itu masih perawan atau tidak.

Ifan sebelum ini didakwa berkunjung ke apartmen Citra dengan alasan menumpang untuk mengerjakan solat. Saat diserbu oleh pasukan khas, Ifan dan Citra berpakaian lengkap dan tak terlihat melakukan hal sumbang.

Baik Ifan dan Citra menyangkal soal hubungan mesra diantara mereka. Selain itu, Citra mengaku tidak ada salahnya berjumpa dengan Ifan yang merupakan teman lamanya.

Wanita cantik itu juga menegaskan bahawa dia berstatus single dan sudah lama diceraikan oleh suaminya. Meski begitu, suami Citra, Aditiyo Januajie sudah membuat laporan polis terhadap kedua-dua mereka. Seperti yang dilaporkan oleh Tribunews, difahamkan Ifan terancam hukuman penjara 9 bulan.

Sebelum ini agak heboh bahawa suami Citra itu bukan orang sebarangan. Difahamkan suami Citra merupakan doktor pakar  dan Aditiyo juga bekerja di salah satu Hospital Kerajaan di Kabupaten Bandung.


Akrab Sejak Sekolah, Ini Kronologi Putus Sahabat 2 Primadona Malaysia Erra Fazira & Umie Aida

Seperti yang kita tahu dua primadona Malaysia iaitu Erra Fazira dan Datin Paduka Umie Aida merupakan sahabat baik. Bagaimanapun beberapa hari ini, hubungan dingin pasangan ini menjadi perbualan hangat di kalangan netizen , di mana menerusi beberapa luahan kecewa Umie di instagram disusuli dengan kenyataan mohon maaf Erra pada hari ini.

Kami di murai.my ingin mengimbas kembali bagaimana bermulanya pertemuan mereka untuk kenal rapat dan berakhir putus sahabat.

Perkenalan Erra dan Umie bukanlah dalam masa singkat, mereka sudah berkenalan sejak di bangku sekolah lagi. Siapa sangka, Erra pernah bersekolah bersama dengan Umie di SMK Puteri Melawati, Kuala Lumpur.

Persengketaan Umie dan Erra telah lama dihidu oleh pengikutnya kerana dua sahabat baik ini agak lama tidak memuatnaik gambar bersama di Media sosial. Sehinggakan pernah pengikut Erra di Instagram bertanya mengapa dia jarang bertemu dengan Umie. Erra dengan tenang menjawab dia dan Umie masing-masing mempunyai aktiviti sibuk dan susah untuk dapat berjumpa sama.

Namun pada 12 Jun 2019, Umie telah memuat naik beberapa status meluahkan perasaan terhadap bekas sahabat yang dikatakan telah mengkhianatinya dan memusnahkan kepercayaannya berulang kali.

Kenyataan Umie ini telah menimbulkan tanda tanya ramai pihak dan dengan pantasnya netizen tanpa ragu-ragu memetik nama Erra. Manakan tidak, sesiapa sahaja yang mengikuti perkembangan dua selebriti popular ini pasti tahu yang mereka ini bersahabat baik.

Selepas nama Erra disebut-sebut sebagai penyebab pergaduhan ini,  ruangan komen Instagram Erra dipenuhi dengan kata-kata benci sehinggakan tercetuskan perbalahan antara peminat. Oleh sebab itu, Erra meninggal komen memberitahu dia telah menghapuskan semua komen yang negatif bagi mengelakkan hal-hal yang tak diingini berlaku.

Isu hangat ini tidak terpalit kepada Erra dan Umie saja, pelakon Zahida Rafik tidak semena-mena menerima tuduhan dari netizen sebagai batu api. Dengan pantas Zahida telah membalas komen netizen tersebut dan sekaligus memberi gambaran sesuatu sedang berlaku dalam rumah tangga Umie sehingga tercetusnya pergaduhan tersebut.

Umpama mencurah minyak ke api, begitulah yang terjadi kepada Umie selepas kakaknya kini menambah kehangatan isu itu. Menerusi ruangan komen itu, Erma membuat teguran umum agar apa yang berlaku kepada Umie dijadikan pengajaran.

Erma turut berpesan jika mahu hidup senang, carilah hasil dari titik peluh sendiri supaya hidup lebih berkat dan rahmat. Dalam komen awal Erma kepada Umie, dia turut bersyukur kerana pelakon Dukun itu dapat membezakan antara sahabat dan musibat.

Selepas 2 hari isu ini menjadi perdebatan di kalangan peminat, akhirnya telah mendapat jawapan dari mulut tuannya sendiri. Dengan rasa rendah diri, Erra tampil memohon maaf, sekali gus berharap isu ini tidak berpanjangan lagi. Kenyataan Erra ini boleh dibaca oleh semua peminatnya menerusi laman sosial, Instagram, tengah hari tadi.

Erra dan Umi juga dilihat telah menutup ruangan komen di Instagram masing-masing. Keputusan sememang wajar memandangkan mulut-mulut puaka netizen yang mampu mengeruhkan lagi keadaan.

Walaubagaimanapun, amat berat untuk menerima kenyataan bahawa Erra merupakan individu yang dimaksudkan oleh Umie sebelum ini. Kami berharap sangat apa yang berlaku ini sekadar gimik atau pun sekadar gurauan untuk promosi drama TV mereka berdua akan datang.

Beberapa tahun dahulu, dua sahabat baik ini pernah bersama-sama membintangi sebuah drama rantaian di TV berjudul Ammara Batrisyia arahan pengarah muda berbakat besar Azma Aizal Yusof.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Kantoi Curang! Video Tarian Lucah Mariah Carey & Bryan Tanaka Tersebar

Lama tak dengar kisah penyanyi Hollywood, Mariah Carey yang terkenal suara whistle nya. Alih-alih, namanya kembali hangat diperkatan selepas sebuah video yang tersebar menunjukkan dia terlihat melakukan tarian lucah dengan kekasihnya Bryan Tanaka.

Video panas yang diperoleh secara eksklusif oleh DailyMailTV, diambil di dalam Hotel D’Angleterre di Copenhagen, Denmark, pada Mac 2016 ketika penyanyi itu berada di negara itu untuk konsert. Apa yang lebih mengejutkan, pada waktu yang sama, Carey baru saja 3 bulan bertunang.

Dalam klip video yang dirakam menggunakan telefon pintar, Carey yang berpakaian seksi terlihat bergeselan dengan kekasih itu atau lebih mesra digelar ‘Anak Ikan’. Tanaka  yang dilihat dalam keadaan mabuk tersandar di kerusinya dengan T-shirt putih ditarik sehingga paras dada. Perghh! dah macam dalam video porno pulak!

Aksi Tanaka, 36, dilihat sangat menghairahkan sehinga dia cuba menarik skirt penyanyi berusia 49 tahun itu sambil menari dengan aksi seks, malah sesekali Tanaka menyentuh paha atasnya ketika dia melakukannya.

Memetik dari Dailymail, difahamkan ketika video ini dirakam, Carey masih menjadi tunangan Packer, 51. Pada Januari 2016, Mariah Carey mengikat tali pertunangan dengan seorang jutawan berasal Australia, James Packer.

Hubungan itu akhirnya putus pada Oktober 2016 dan Packer sekarang difahamkan kini sedang bercinta Kylie Lim, sosialita yang berasal dari New York.

Sebelum ini Carey dikhabarkan putus hubungan dengan Tanaka. Sumber lainnya, mengatakan bahawa Bryan Tanaka merasa cemburu dengan hubungan Mariah Carey yang masih sangat baik dengan mantan suaminya, Nick Cannon.

A post shared by Bryan Tanaka (@bryantanaka)

Namun ternyata cinta mereka berdua kini masih Utuh. Agaknya Carey tak sanggup nak tinggalkan anak ikan sekacak begini!

Seperti yang diketahui, Carey dan Tanaka saat ini sedang mengikuti tour konsert di Eropah.


9 Hal Yang Perlu Tahu Sebelum Memilih Cermin Gelap (Tinted) Kereta

Kedudukan Malaysia di garisan khatulistiwa diterjemahkan kepada iklim cuaca yang terik pada saban tahun di negara ini. Dengan suhu purata yang tercatat pada paras 28˚C, yang adakalanya mencecah 35˚C sejak kebelakangan ini, maka tidak hairanlah jika warga Malaysia mengelak untuk berhadapan dengan cuaca ini melalui pelbagai cara.

Bagaimanapun, kita harus bergerak dari satu lokasi ke lokasi yang lain untuk menunaikan
tanggungjawab tertentu, dan ia membawa kita kepada persoalan ini, pernahkah anda menaiki kereta yang tidak dilindungi oleh lapisan filem?

Jika ya, maka anda mungkin pernah merasakan kesannya yang menjurus kepada suasana yang tidak menyelesakan atau kerosakan kulit diakibatkan oleh cahaya matahari, terutamanya jika anda memandu atau menumpang kereta berkenaan untuk tempoh yang lama.

Sumber cahaya daripada matahari bukan sahaja menyebabkan anda berpeluh dan berasa tidak selesa, malah ia juga memancarkan sinaran ultraungu (ultraviolet) serta inframerah (infrared) yang boleh merosakkan kulit dan mata kita.

Pemandu dan penumpang kereta biasanya memandang ringan tentang perkara ini sehinggalah mereka melihat sendiri masalah yang dialami menjadi lebih serius. Dan tahukah anda, risiko utama seperti penuaan kulit pramatang, selaran matahari (sunburn) dan kanser kulit adalah disebabkan oleh pendedahan berpanjangan di bawah sinaran ultraungu daripada matahari?

Setiap kereta berupaya untuk melindungi pengguna daripada pelbagai jenis bahaya, namun pengguna jalan raya masih terdedah kepada bahaya sinaran matahari. Oleh itu, filem kereta diperkenalkan bukan sahaja digunakan untuk tujuan privasi, malah ia juga mampu melindungi kita daripada sinaran yang berpotensi untuk memudaratkan ini. Justeru, dengan pelbagai jenis filem kereta di luar sana yang berbeza dari segi harga dan standard, bagaimanakah anda memilih filem kereta yang sesuai?

Sebagai permulaan, kita harus memahami perkara berikut:

Tahap ketelusan cahaya yang biasanya ditunjukkan dalam nilai peratusan bersamaan dengan peratusan cahaya yang dapat menembusi tingkap sesebuah kenderaan. Dalam erti kata lain, VLT 30% dapat menapis 70% cahaya nyata, dan nilai peratus yang berbaki, iaitu 30% mampu menembusi tingkap kenderaan berkenaan.

Filem tingkap akan kelihatan lebih gelap sekiranya tahap VLT tersebut adalah lebih rendah. SPF pula merupakan sebuah pengiraan yang menunjukkan berapa lama sesuatu bahan pelindung matahari (sunscreen) dapat melindungi kulit kita daripada sinaran ultraungu B (UVB). Sinaran UVB biasanya mengakibatkan kerosakan pada epidermis, iaitu lapisan kulit di bahagian luar. SPF lazimnyamempunyai 3 tahap seperti yang dipaparkan pada mana-mana bahan pelindung matahari:

Secara ringkas, jika anda memakai bahan pelindung matahari yang mempunyai SPF 30, anda akan memperoleh perlindungan 30 kali ganda lebih banyak berbanding tidak mempunyai sebarang pelindung matahari.

Pernahkah anda melihat filem kereta berubah warna, menggelembung atau mengelupas? Ia biasanya disebabkan oleh filem bergred rendah yang terdedah kepada risiko-risiko yang dinyatakan diatas.

Tambahan lagi, harganya mungkin jauh lebih murah berbanding jenama lain yang dipercayai — namun, kemungkinan besar, ia bukan sahaja tidak berupaya untuk melindungi anda dan ruang interior kereta anda daripada sinaran UV berbahaya, malah ia juga tidak dapat menangkis kehadiran elemen seperti haba. Filem cermin kereta seperti ini hanya dipromosikan untuk estetikanya.

‘Tint’ bergred rendah boleh didapati daripada mana- mana kedai aksesori kereta, tetapi aspek kualiti, jangka hayat, perlindungan dan sekuriti yang ditawarkan olehnya tidak terjamin. Kos filem berkualiti tinggi biasanya boleh didapati dalam lingkungan harga antara RM700 sehingga RM5000 bagi sesebuah jenama filem kereta yang terkemuka.

Seperti yang dinyatakan sebelum ini, kulit manusia yang terdedah kepada sinaran matahari boleh menjurus kepada masalah kulit atau lebih teruk lagi, kanser kulit. Untuk mengelakkannya, pemilihan filem yang betul perlu dibuat agar anda memperoleh perlindungan yang sewajarnya. Filem yang berkualiti tinggi sekurang-kurangnya didatangkan dengan ciri perlindungan UV dan penangkis haba. Kebanyakan filem kereta yang standard dapat menangkis 99% sinaran UV.

Pengeluar atau pengedar produk filem kereta boleh memberikan pelbagai jenis kenyataan tentang produk masing-masing, namun kenyataan mana yang benar-benar sahih? Anda boleh cuba menjawab soalan tersebut dengan membuat kajian. Cuba temukan lampiran spesifikasi produk berkenaan di dalam talian untuk mensahihkan kenyataan mereka, atau cari jenama yang memiliki akreditasi pihak ketiga.

Jenama filem kereta seperti 3M disyorkan oleh pertubuhan kanser kulit Amerika Syarikat kerana ia menawarkan faktor perlindungan matahari (SPF) yang berjumlah lebih daripada 1000 — iaitu 30 kali ganda lebih tinggi berbanding produk bergred tinggi yang seumpamanya.

Tahap SPF filem yang tinggi menawarkan perlindungan daripada komplikasi seperti selaran matahari, penuaan pramatang dan kanser kulit yang disebabkan oleh sinaran UV matahari. Dengan menangkis radiasi cahaya UV, filem kereta juga mampu melindungi interior kenderaan anda daripada masalah seperti kecelaan warna dan keretakan.

Pengguna juga perlu mengambil maklum bahawa dengan menggunakan filem kereta sahaja, ia tidak dapat menangkis keseluruhan haba yang dapat diserap oleh sesetengah komponen kereta di dalam ruang kabin kenderaan. Namun begitu, dengan bantuan filem kereta bergred tinggi, jumlah haba yang signifikan dapat ditapis mengikut kadar ‘Total Solar Energy Rejected’ (TSER). TSER merupakan terma yang biasanya dapat dilihat oleh pengguna pada brosur sesebuah produk filem kereta.

Ia merujuk kepada jumlah haba yang dapat ditangkis oleh filem berkenaan — lagi tinggi nombor tersebut, maka jumlah haba yang dapat ditangkis juga adalah tinggi. Kereta anda juga akan menjadi nyaman dengan cepat jika jumlah haba yang memasuki kenderaan tersebut dapat dikurangkan, ini bermakna anda tidak perlu menaikkan dail kesejukan penyaman udara kereta anda, yang boleh membantu dalam penjimatan penggunaan bahan bakar bagi sesetengah jenis kenderaan.

Selain daripada kebolehannya untuk melindungi pemandu dan penumpang daripada sinaran UV yang berbahaya, filem bercirikan ‘sekuriti’ mampu menahan serpihan kaca tingkap yang telah retak/pecah dan mengelakkan kaca tersebut daripada melayang atau bertaburan sekiranya berlaku kemalangan atau kerosakan yang diakibatkan oleh kes kecurian. Di Malaysia, kegiatan kecurian yang dilakukan dengan memecah tingkap kenderaan sudah pun berlaku berulang kali, dan filem sekuriti berupaya untuk membantutkan aktiviti jenayah ini. Namun, ambil maklum bahawa filem sekuriti
bukannya 100% tidak boleh ditembusi kerana dalam keadaan kecemasan, tingkap kenderaan masih perlu diakses oleh pihak yang melakukan misi menyelamat.

Selain spesifikasi, anda juga perlu mendapatkan informasi yang secukupnya berkenaan dengan waranti. Kebanyakan produk bergred tinggi didatangkan dengan waranti daripada pengeluar produk tersebut dan ia akan ditunaikan oleh wakil-wakil pengedar yang bertauliah. Sekiranya filem tersebut menunjukkan sebarang kecelaan dalam tempoh waranti yang ditetapkan, anda boleh membuat tuntutan. Atas sebab ini, pembelian harus dibuat daripada pengedar yang bertauliah untuk memastikan waranti anda sah. Jadi, anda boleh mengunjungi laman web jenama produk berkenaan dan dapatkan senarai pengedar bertauliah yang berhampiran dengan anda.

Ia dapat memastikan produk anda diliputi oleh waranti tersebut dan tuntutan masih boleh dibuat walaupun jika wakil pengedar tersebut tidak lagi beroperasi. Anda juga perlu membandingkan tempoh dan liputan waranti berkenaan kerana sesetengah jenama menawarkan tempoh waranti yang lebih lama, ia bermaksud pengguna dapat menikmati lebih banyak nilai. Menurut faktor-faktor yang dinyatakan ini, pengguna disaran untuk memilih jenama yang mempunyai rekod kualiti serta khidmat selepas jualan yang baik.

Filem terlogam (metallized film) juga popular dalam pasaran filem kereta atas kepatutan harga serta kualitinya. Ia mungkin dilihat sebagai pilihan yang ideal, namun filem terlogam mempunyai beberapa isu yang tersendiri. Oleh kerana filem ini diperbuat daripada sebatian logam, ia boleh mengganggu signal yang digunakan oleh GPS, telefon mudah alih, tag RFID, malah pintu pagar automatik anda juga.

Isu yang lain melibatkan pengakisan, ini adalah kerana logam yang terdedah kepada air dan udara akan mencetus reaksi kimia. Pengakisan bukan sahaja boleh merosakkan penampilan filem tersebut, malah keupayaan penapisan haba produk berkenaan juga akan turut terjejas.

Tidak lama kemudian, warna filem tersebut akan berubah menjadi ungu atau perang, oleh sebab itu, penglihatan pengguna kenderaan juga boleh terganggu kerana masalah tersebut. Sebelum anda memutuskan untuk membeli filem terlogam, anda harus mempertimbangkan perkara yang telah dinyatakan ini.

Pertama sekali, periksa piawaian penggunaan cermin gelap/filem kereta terlebih dahulu agar anda dapat mengelakkan sebarang komplikasi melibatkan pihak berkuasa. Peraturan terkini bagi penggunaan filem kereta di Malaysia ialah — VLT 70% untuk cermin tingkap hadapan, VLT 50% untuk cermin tingkap sisi, dan tahap VLT bebas untuk cermin tingkap belakang.

Filem gelap tidak semestinya dapat menangkis haba dengan lebih baik berbanding filem lut sinar, kerana kadar tangkisan haba sebenarnya bergantung kepada ‘Total Solar Energy Rejected’ (TSER).

Kesimpulannya, pemilihan filem kereta adalah subjektif, setiap individu mempunyai kecenderungan, bajet dan keperluan yang berbeza. Kami berharap panduan yang dikongsikan ini dapat membantu anda memilih filem kereta yang tepat untuk keperluan anda!

Artikel ini dibawak khas oleh 3M Malaysia, sebuah syarikat sains global yang mewujudkan budaya inovasi yang melampaui batas dari elektronik hingga keselamatan dan perawatan kesihatan untuk industri, 3M telah banyak memperbaharui gaya kehidupan di Malaysia selama lebih dari 50 tahun.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wonho & Jooheon MONSTA X Beri Sokongan Kepada Peminat Homoseksual

Jooheon dan Wonho Monsta X memberikan sokongan untuk peminat mereka yang merupakan seorang homoseksual. Hal ini mereka sampaikan saat melakukan siaran live bersama.

Dalam siaran live tersebut seorang peminat meninggalkan komen. Dia menyatakan bahawa dirinya adalah seorang homoseksual dan ibu bapanya menentang hal itu. Dia bertanya pada Jooheon dan Wonho tentang apa yang harus dia lakukan.

Wonho membaca komen tersebut dan mengatakan bahawa peminatnya yang tak disebutkan namanya tersebut harus menghadapinya dengan tabah hingga ibubapanya benar-benar boleh menerima dan faham keadaannya.

“Aku tak tahu apa yang ibubapa mungkin katakan, namun hingga anda dapat buat mereka faham, walaupun sebenarnya tidak ada yang benar-benar harus difahmakn tentang hal ini, tapi semua orang berbeza, jadi aku fikirkau perlu menghadapinya hingga mereka boleh mengerti,” ujar Wonho, seperti laporkan oleh  Allkpop

Jooheon meyakinkan peminatnya untuk melakukan hal yang dianggapnya benar. Dia tak perlu merasa ragu dan takut jika memang ia yakin yang dilakukannya adalah sesuatu yang benar.

“Bagaimanapun situasinya, percayalah bahawa apa yang kamu rasakan itu adalah hal yang benar,” ujar Jooheon.

Rasanya semua peminat tegar MONSTA X yang terdiri daripada Shownu, Wonho, Minhyuk, Kihyun, Hyungwon, Joohoney and I.M bakal mengadakan konsert pada 22 Jun 2019 di Stadium Tertutup Malawati, Shah Alam.

Tiket konsert MONSTA X World Tour hanya boleh dibeli menerusi online di www.macpiepro.com ataupun aplikasi MMspot.

Harga jualan bagi tiket konsert bermula pada RM273 (Zon Hijau), RM373 (Zon Ungu), RM483 (Zon Kuning), RM573 (Zon Merah), RM593 (Zon MONBEBE) dan RM693 (Zon MONBEBE Pakej VIP).

Kami tahu anda peminat fanatik MONSTA X, jadi rakam video kreatif menyanyikan salah satu lagu HITS MONSTA X dan kongsikan di media sosial anda.

Yang penting sekali, anda kenalah mention @hangatmalaysia dan sertakan sekali hashtag #monstaxinmalaysia, #monstax #macpiepro dan #hangatmalaysia dalam caption anda tu. Kemudian kami pilih pemenang yang bertuah untuk memenangi tiket konsert Purple Zone yang bernilai RM373. Tunggu apa lagi? Cepat sahut cabaran ini!


[VIDEO] Erra Fazira & Umie Aida Sudah Berdamai

Baru-baru ini kecoh di laman sosial memperkatakan mengenai perselisihan faham diantara dua orang pelakon popular yang juga sahabat karib, Erra Fazira dan Datin Seri Umie Aida. Segalanya bermula apabila Umie meluahkan rasa kesalnya apabila terdapat seorang individu yang dianggapnya sebagai seorang sahabat telah mengkhianati nya.

Rata-rata warga net membuat spekulasi bahawa individu yang dimaksudkan Umie merujuk kepada Erra selepas mereka dikatakan saling tidak mengikuti di laman Instagram dan turut memadam gambar bersama. Telahan tersebut ternyata benar apabila Erra menerusi sebuah posting mengakui akan kesalahannya dan mengharapkan Umie dapat memaafkannya. Biarpun begitu, ternyata tali persahabatan yang sudah terikat antara mereka berdua menguatkan segalanya, apabila Umie dikatakan sudah berdamai dengan Erra.

Segalanya terbukti apabila Umie telah memuatnaik satu rakaman video di laman Insta story nya yang mana kedua-duanya dilihat berpelukan selepas berbincang mengenai sesuatu. Malah Umie dalam video itu turut menulis sesuatu memperkatakan bahawa seolah-olah pertelingkahan antara mereka sudah selesai dan berharap agar warganet tidak lagi memperkatakan mengenai isu tersebut.


“Saya Nak Jumpa Dia!” – Abam Bocey Berang DNA Anak Dipertikaikan

Tahniah diucapkan buat pelakon dan pelawak popular, Syed Umar Mokhtar Syed Mohd Redzuan atau lebih dikenali sebagai Abam Bocey yang kini bergelar seorang bapa selepas isterinya, Siti Norhidayah selamat melahirkan cahaya mata mereka pada Jumaat baru-baru ini.

Menimang cahaya mata lelaki, berita gembira itu telah dikongsi Abam di laman sosialnya. Namun begitu, khabar gembira itu menjadi sebaliknya apabila terdapat sebahagian warga net memberikan komen yang berunsurkan negatif sehingga menjatuhkan maruah peawak itu.

Antaranya terdapat seorang pengguna yang dikenali sebagai Lau Kok Chan telah meninggalkan komen seolah-olah mempertikaikan kesahihan anak Abam dengan meminta ujian pemeriksaan DNA harus dilakukan terhadap anak sulung pelawak itu.

Berang dengan komen penghinaan tersebut, Abam menerusi sebuah posting lain di Facebook nya akui tersinggung dengan komen tersebut. Malah dalam status nya itu juga, Abam memberitahu dia ingin bersemuka dengan lelaki tersebut bagi mendapatkan penjelasan lanjut mengenai penghinaan tersebut.

“Siapa kenal pakcik ni..Beritahu saya..Saya nak jumpa dia..Ini satu penghinaan yang dahsyat..”

Sebagai info, Abam telah mendirikan rumahtangga bersama Siti Norhidayah berkahwin pada 8 Disember 2017 di Masjid Jamek Sultan Hishamuddin, Sabak Bernam, Kuala Selangor.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[REVIEW] Men In Black : International Reboot Yang Menjadi!

Khamis minggu lalu menyaksikan filem keempat siri Men In Black ditayangkan serentak di seluruh pawagam seluruh dunia. Berbanding siri-sirinya terdahulu, filem kali ini juga merupakan pertama kali spin-off watak utamanya apabila menampilkan seorang ejen perempuan, M yang dilakonkan oleh TessSa Thompson disisi Ejen H (Chris Hemsworth).

Kami turut berasa teruja untuk menonton filem ini bukan sahaja kerana ingin melihat sisi lain ejen perempuan namun juga ingin lihat pembaharuan lain selepas 8 tahun filem ini dihasilkan menerusi sirinya terdahulu. Menurut pihak produksi, Men In Black : International merupakan versi ‘reboot’ dan bagi kami ianya merupakan versi reboot yang menjadi!

Meskipun terdapat ulasan dan kritikan yang sedikit negatif mengenai filem ini terutama aksi yang kurang diselitkan namun pujian harus diberikan buat gandingan Chris dan Tessa yang begitu serasi. Barangkali kerana mereka pernah bekerjasama menerusi filem Avengers dan Thor terdahulu membuatkan gandingan ini tampak cukup ideal. Secara keseluruhan ianya begitu menarik, apatah lagi pelbagai elemen seperti aksi dan jenaka digarap dengan begitu baik.

Unit Men In Black telah berkembang di seluruh dunia bagi menangkap makhluk asing yang membuat perihal jenayah di muka bumi. Dalam masa yang sama kanak-kanak yang suatu ketika dahulu ketahui akan kewujudan pasukan MIB ini nekad kembali untuk sertai pasukan ini apabila sudah dewasa sekaligus dikenali sebagai Ejen M dan membantu Ejen H menyiasat sesuatu yang mencurigakan dalam pasukan ini.


4 Pelakon Terbaik Berjaya Bawa Watak OKU Dalam Drama !

Tidak dinafikan, kewujudan pelakon-pelakon yang membawa watak Orang Kurang Upaya (OKU) dalam sesebuah drama berjaya mempengaruhi jalan cerita dan juga para penonton sehingga beremosi! Sepanjang penghayatan kami, 4 pelakon ini benar-benar berjaya membawa watak OKU dengan baik malah ada diantara drama lakonan mereka mencetuskan fenomena!

Masih segar dalam ingatan kami watak Jibek lakonan Benji menerusi drama Kerana Cintaku Saerah. Siapa sangka, penangan Jibek berjaya mencetuskan fenomena drama itu di TV3 malah lagu OST nya berjudul Seribu Tahun juga masih popular sehingga ke hari ini. Ramai yang beranggapan bahawa drama ini merupakan salah satu drama yang terbaik pernah ditayangkan di stesen televisyen itu.

Drama Aku Nazmi berjaya membuatkan penonton mengalirkan air mata! Pelakon yang membawa watak Nazmi, Jay Iswazir turut diiktiraf sebagai Pelakon Lelaki Terbaik Drama di Anugerah Skrin 2018. Akui pernah dipandang rendah kerana rupa parasnya namun Jaya atau nama sebenarnya Ahmad Iswazir Ismail berjaya membuktikan bahawa bakat adalah segala-galanya.

Selebriti yang cukup berbakat! Sejak dari kecil lagi kemampuan pelakon yang serba boleh Naim Daniel telah membuktikan bahawa dia mampu membawakan sesuatu watak dengan baik.Terbaru, membawa watak sebagai remaja OKU dalam drama Pia , lakonan Naim cukup mengharukan malah seakan-akan kelihatan benar. Selain berlakon, Naim juga merupakan seorang penyanyi baharu yang kini popular menerusi lagu Sumpah yang juga OST drama berkenaan.

Sebelum munculnya drama-drama yang mencetuskan fenomena seperti diatas, drama Seutuh Kudrat Talian Kasih terlebih dahulu mendapat tempat dikalangan penonton. Menampilkan Sarah Shamira sebagai Mariam, drama tersebut benar-benar meninggalkan kesan malah sehingga ke hari ini masih lagi disebut-sebut.

Biarpun begitu pelakon kanak-kanak berkenaan tidak lagi berlakon malah sudah berniqab dan bahagia bersama suami dan anak-anak tersayang.


5 Pengakuan Berani Nabila Huda Tentang Sisi Gelap Ibu Tirinya

Sejak tahun lalu, pelakon Nabila Huda akui hubungannya bersama bapa tercinta, Amy Search renggang dipercayai akibat pihak ketiga yang merujuk kepada ibu tirinya, Norhasniza Hassan atau lebih dikenali dengan panggilan Norish.

Beberapa pendedahan telah dibuat Nabila mengenai ibu tirinya sejak tahun lalu yang mana akui Nabila sudah beberapa tahun tidak dapat berjumpa bapanya kerana sikap Norish. murai.my rangkumkan kembali 5 kontroversi tersebut!

Tahun lalu, Nabila mendedahkan bahawa suatu ketika dahulu dia pernah dipukul dan dihalau keluar rumah oleh ibu tirinya itu. Menerusi pendedahan hampir 20 status di laman InstaStory nya, Nabila akui dia pernah dihalau pada jam 2 pagi yang mana kisah itu tidak pernah diketahui oleh sesiapa pun. Nabila memberitahu pendedahan tersebut dibuat kerana menganggap sikap Norish terlalu melampau.

“Walaupun kau pernah halau aku buang barang-barang aku ke luar rumah jam dua pagi, aku budak lagi angkut barang, menumpang rumah orang satu benda pun aku tak cerita, tapi sebabkan aku rasa kau dah melampau, adil kan?”

Menurut Nabila, selama ini dia berdiam diri kerana mengenangkan kasih sayangnya terhadap Amy. Selepas selama 18 tahun menyimpan rahsia tersebut, Nabila akhirnya mendedahkan segala apa yang dilakukan oleh Norish dan mengambil keputusan untuk mendedahkan segala tingkah laku dan perbuatan ibu tiri itu terhadapnya selama ini.

Sebelum ini, Nabila akui sudah lama tidak bertemu dengan bapanya apatah lagi di Aidilfitri. Sebagai anak sulung, Nabila beranggap Amy tidak akan sesekali melupakannya biarpun tidak dapat beraya bersama selama hampir 4 tahun.

“Dan bertahun aku tak okey dengan bapak aku, berjauhan, aku simpan sahaja rasa sedih ini. Rindu semua aku tahan, kalau engkau isteri yang baik, kau akan cuba kembalikan hubungan itu”

Tidak berdiam diri, terdahulu Norish menerusi laman Instagram nya turut mendedakan sikap Nabila sebelum ini. Biarpun begitu, Nabila beranggapan ibu tirinya itu sengaja membuat kenyataan untuk meraih simpati.

Pelakon itu turut menafikan dakwaannya terhadap ibu tirinya adalah bagi menutup kesalahan diri. Nabila itu turut memberikan nasihat buat ibu tirinya itu agar menghormati orang lain dan perbetulkan diri sendiri sebelum menganggu kerjaya orang lain.

Semalam, bersempena dengan hari bapa, Nabila telah mendedikasikan ucapanya buat Amy namun tidak lama kemudian isteri penyanyi rock lagenda itu dikatakan seperti menyindir ucapan Nabila.

Berang dengan sindiran tersebut, Nabila menempelak ibu tirinya itu dan mendakwa wanita tersebut adalah punca dia berjauhan dengan bapanya selama ini. Apa pun diharap hubungan anak-beranak ini akan kembali pulih seperti biasa kerana air yang dicincang tidak sama sekali akan putus.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kata-kata 20 Artis Popular Ini Jadi Pengubat Sengsara Nabila Huda

Bukan mudah untuk mengharungi hidup seharian tanpa insan bergelar bapa. Walaupun ada dikalangan kita terpaksa redha dengan pemergian bapa buat selamanya, pasti jauh di sudut hati ini ada rasa cemburu ketika rakan-rakan sekeliling meraikan sambutan Hari Bapa semalam.

Sebaliknya berlaku kepada pelakon berbakat besar Nabila Huda atau lebih mesra dipanggil Abil yang meluahkan rasa sedih kerana hanya mampu meraikan hari bapa dari jauh kerana sudah sekian lama tidak bertemu bapa yang disayangi iaitu Rocker legenda, Amy Search.

A post shared by Nabila Huda (@kupu_kupu)

Dipendekkan cerita, rintihan Abil di Instagramnya menggambarkan ada orang ketiga telah memisahkan hubungan anak beranak ini. Dari bait-bait kata yang disampaikan, Abil menyebut nama ibu tirinya iaitu Norhasniza Hassan yang menjadi punca hubungan Abil dan bapanya semakin jauh.

Terkesan dengan luahan sedih yang disampaikan oleh Abil, lebih dari 20 artis popular telah meninggalkan komen dengan memberi semangat kepadanya. Antara artis tersebut sepert Lisa Suriani, Tiada Jacquelina, Sherry Alhadad, Rozita Che Wan, Kaka Azraff, Nourul Depp, Shuib Sepahtu, Catriona Ross, Azhan Rani, Mark Adam, Alicia Amin dan ramai lagi.

Terharu dengan luahan Abil, Pelakon Lisa Surihani mendoakan supaya Abil dan Amy dapat disatukan semula pada suatu masa nanti.

“Oh my abil.. my prayers are with u and Abang Amy. Moga dpt disatukan semula dengan kasih sayang dan kebahagiaan keluarga. Much love to you, old friend.”

Penyanyi, Nourul Depp turut merasai kesakitan yang dialami oleh Abil. Dalam salah satu komen yang ditinggalkan, Nourul berharap Abil sabar dengan apa yang menimpa dirinya. Nourul menyifatkan Abil seorang anak yang baik selama dia mengenali beliau.

“Allah adik! Semoga apa yang abil mahu buat dengan papa abil, Allah perkenankan. Akak doakan. Not easy in your situation. I feel it too sebab anak sulung akak. Saabar, sabar dan sabar. Sure papa pun rindu tu. You are still his daughter. Takde halangan di dunia dan di akhirat. Papa abil yang akak kenal sangat sangat baik. Abil call dia ja, luruh ayaq mata dia For sure. . Akak doakan semoga semua kembali baik 🙏🏻❤ love you @kupu_kupu”

Pelakon Catriona Ross tidak mampu menahan sebak saat membaca luahan Abil ini.

“Abil dearie, sumpah … i swear when i first start baca, i had a lump in my throat, habis baca air mata bergenang, Insha allah Abil, that time wil come. Im sure Abang Amy misses you just as much”

Walaubagaimanapun, selagi ada masa dan nyawa dikandung badan, kami berharap pasangan anak beranak ini dapat ditemukan semula dalam apa cara sekalipun. Jangan nanti bila salah seorang dah tiada, timbul rasa menyesal. Hidup ini terlalu singkat!


Rahsia & Kisah Benar di Studio Jalan Ampas Bakal Dirungkai Dalam ‘Showtime 1958’

Suatu ketika dahulu Singapura merupakan sebuah pusat perfileman yang melahirkan ramai bintang filem Melayu. Namun kemunculan televisyen hitam dan putih sebagai hiburan alternatif dan kemasukkan filem asing menjadi titik tolak kemerosotan industri filem Melayu di Singapura sekitar 1950an sehingga tertutupnya Studio Jalan Ampas setelah 20 tahun beroperasi.

Kisah perit perjuangan anak-anak seni yang belum pernah dikongsikan sebelum ini bakal diangkat ke layar perak menerusi filem berjudul ‘Showtime 1958’.

Diinspirasikan daripada peristiwa benar yang dikongsi oleh seniman Allahyarham Datuk Jamil Sulong, filem ‘Showtime 1958’ adalah sebuah karya tulisan Anwardi Jamil yang turut menggalas tanggungjawab sebagai pengarah filem ini.

Filem ‘Showtime 1958’ akan memaparkan beberapa kisah yang disampaikan secara kejadian yang berlaku dalam tempoh dua puluh empat jam pada satu tarikh penting bagi bintang-bintang filem di Studio Jalan Ampas ketika itu.

1958 merupakan tahun getir bagi karier anak-anak seni yang mula goyang apabila Malay Film Productions ditekan dengan masalah kewangan. Terdapat sebahagian besar anak seni yang berasal daripada Malaya mengambil keputusan untuk pulang ke tanah air bagi menyertai Merdeka Film Studio yang dibuka selepas Malaya mencapai kemerdekaan.

Menggandingkan bintang-bintang baharu dan lama seperti Shah Iskandar, Amai Kamaruddin, Fatin Afifah, Bell Ngasri dan Mubarak Majid, filem ‘Showtime 1958’ merupakan filem pertama terbitan Nafalia Corporation yang sebelum ini berpengalaman dalam menerbitkan drama dan rancangan bersiri untuk stesen-stesen televisyen tempatan.

Filem ‘Showtime 1958’ bakal memulakan penggambaran pada 17 Jun 2019 dan dirancang akan ditayangkan di pawagam-pawagam seluruh negara termasuk Singapura dan Brunei pada awal tahun 2020.

Ikuti perkembangan terkini mengenai Showtime 1958 di Instagram dan Facebook.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rindu Bella? Aliff Aziz Imbas Kembali Detik Perkahwinan

Hampir sebulan berlalu sejak kes perceraian pasangan selebriti Aliff Aziz dan Bella Astillah dilaporkan. Tidak menyimpan dendam antara satu sama lain, kedua-dua nya kini meneruskan kehidupan masing-masing disamping membesarkan anak mereka, Ayden Adrean.

Meskipun sudah berpisah, semalam Aliff mengimbas kembali detik bahagia saat dia dan Bella diijabkabulkan pada 9 September 2016. Memuat naik gambar perkahwinan mereka, menurut Aliff sejak hari pertama perkenalan mereka, Bella sentiasa memberikan yang terbaik buat nya. Malah dia turut berterima kasih kerana melahirkan seorang anak sebagai tanda cinta mereka.

Akui statusnya itu barangkali akan mendapat pelbagai persepsi, namun bagi Aliff kata-kata tersebut ikhlas untuk dikongsi yang dizahirkan dari hatinya. Janjinya lagi, sekiranya diberikan keizinan dan ditakdirkan untuk bersama sekali lagi, Aliff akan menjadi suami dan bapa yang terbaik buat Bella dan anak mereka.

Menyerahkan segala-galanya kepada Allah, Aliff berharap agar Bella dapat doakan yang terbaik buatnya sepertimana dia turut mendoakan bekas isterinya itu. Perkongsian itu mendapat respon yang pelbagai dari pengikutnya namun rata-rata mendoakan agar kedua-dua akan terus bahagia dengan kehidupan masing-masing.


Kebetulan? Ini 5 Persamaan Filem X-Men: Dark Phoenix & Captain Marvel

Biarpun X-Men: Dark Phoenix digambarkan ramai sebagai edisi nya yang paling teruk namun jika dilihat fokus pada filem ini anda mungkin akan berasakan Dark Phoenix jauh lebih mendalam.

Bagi kami yang sudah menonton dua kali filem ini, suka untuk kami katakan bahawa setiap karakter diperkembangan aksi nya terutama Jean Grey sama seperti perancangan asalnya. Namun disebabkan tajuknya tertera sebagai X-Men, penonton beranggapan ianya akan menceritakan perjalanan setiap watak didalamnya namun sebaliknya ianya lebih berkisar mengenai Jean. Barangkali mereka boleh mengubah tajuknya kepad Jean Grey : Dark Phoenix sama seperti filem tunggal Wolverine terdahulu.

Biarpun begitu, buat anda yang sudah menontonnya anda mungkin akan perasan filem ini seolah-olah terdapat persamaan dengan filem adiwira wanita pertama Marvel, Captain Marvel. Buat anda yang tidak tahu, penamat filem Dark Phoenix terpaksa menjalani penggambaran semula dek kerana terdapat persamaan dengan babak filem Captain Marvel dan Captain America: Civil War. Akan tetapi, sebenarnya jika dilihat semua terdapat persamaan lain yang jelas kelihatan dalam Dark Phoenix dan Captain Marvel. murai.my tampilkan 5 persamaan tersebut!

Kita sedia maklum bahawa Marvel sememangnya mahu ‘mengangkat’ Captain Marvel sebagai filem tunggal adiwira wanita mereka. Namun secara tidak langsung, X-Men Dark Phoenix lebih tertumpu kepada watak Jean Grey selaku pelakon utama nya biarpun tajuknya adalah ‘X-Men’. Malah terdapat salah satu babak dalam Dark Phoenix terselit dialog yang dimainkan oleh Jennifer Lawrence sebagai Raven/Mystique yang menyebut kebanyakannya adiwira wanita yang lebih berkuasa dan banyak membantu selain menyebut X-Men sebagai X-Women.

Biarpun Jean Grey sememangnya dilahirkan sebagai seorang mutan, namun dalam Dark Phoenix ianya menceritakan permulaan bagaimana Jean mendapat kuasa yang luar biasa dan menjadi semakin kuat.

Dalam filem ini, Jean telah menyerap satu punca kuasa luar biasa ketika mahu menyelamatkan para angkasawan di angkasa lepas.

Jika dilihat semula pada filem Captain Marvel, Carol Danver juga mendapat kuasa nya dari serapan letupan punca kuasa yang dikenali sebagai Tesseract.

Sebelum ini, kita tidak tahu bahawa Jean berupaya terbang jauh sehingga ke angkasa lepas dalam masa yang singkat sehinggalah ditunjukkan dalam Dark Phoenix.

Captain Marvel juga sama mampu terbang jauh dalam masa yang singkat dan ditunjukkan dalam filem tunggalnya dan Avengers : EndGame.

Dalam kedua-dua filem ini, turut ditampilkan babak imbas kembali atau ‘throwback’ ketika masih kecil. Jika Jean mengimbas kembali detik kematian ibunya ketika kecil, Carol pula mengimbas kembali kejadian bagaimana dia menjadi begitu cekal dan tabah meneruskan hidup.

Menerusi filem Captain Marvel, peminat sudah tahu bahawa makhluk Skrull berupaya untuk berubah menjadi sesuatu watak yang mereka mahukan.

Sama seperti Dark Phoenix, watak penjahat yang melawan mutan dikenali sebagai puak D’Vari juga berupaya menyamar dan jauh lebih berkuasa!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Siap Ada Bilik Main Bowling! Intip 10 Foto Kediaman Mewah Lady Gaga di Malibu

Penyanyi Hollywood Lady Gaga sememangnya dikenali sebagai artis yang sering mencetuskan kisah kontroversi. Gaga dikenali dipelusuk di dunia kerana semua lagu-lagu yang dinyanyikan pasti hits dan memenangi banyak anugerah besar.

Dengan hasil kerja kerasnya selama in, tak hairanlah jika dia berhasil mengutip pendapat jutaan dollar sehinga mampu membeli rumah mewah di kawasan elit Malibu, Amerika Syarikat.

Populariti Gaga atau nama sebenarnya Stefani Joanne Angelina Germanotta semakin menjadi-jadi selepas filem A Star Is Born rilis pada tahun 2018 yang lalu. Lakonannnya bersama Bradley Cooper yang begitu romantik membuktikan dirinya adalah selebriti yang versatil. Bahkan lagu yang dinyanyikan berjudul Shallow memenangi Oscar menerusi kategori Best Original Song tahun 2019.

Selain penampilan dan bakat besar yang melekat pada dirinya, ada hal menarik yang wajib anda ketahui tentang Gaga iaitu kediaman mewahnya bak seperti istana.  Apa yang menarik sebenarnya? Jom kita lihat beberapa bahagian rumah Gaga yang diberi nama Gypsy Palace. Harganya? Mencecah US$ 22.5 juta atau jika ditukar dengan ringgit, bersamaan dengan RM92 Juta.

Memetik dari Realtor, dengan luas tanah yang mencapai 929 meter persegi segala fasiliti dan keperluan resort 5 bintang  pun ada di rumah ini. Bermula dari ruangan tempat letak kereta yang luas, kolam renang dengan permandangan terus ke lautan pasifik yang indah, sudah cukup untuk membuatkan anda terpukau.

Beralih ke bahagian ruang tamu, rumah Gaga didominasi oleh warna putih dan coklat tua kerana ia banyak menggunakan perabot yang diperbuat daripada kayu.

Jika dilihat betul-betul, bahagian ini tidaklah seluas mana, kerana banyak perabot dan aksesori yang dimasukkan ke ruang ini seperti lampu gantung, lampu dinding dan sofa yang boleh menempatkan tetamu sehingga 10 orang.

Salah satu bahagian yang paling istimewa dalam kediaman Gaga ini adalah bilik tidurnya yang persis bak istana. Seperti yang disebut dalam sumber, ruangan tempat beradu Gaga ini direka khas oleh pereka dalaman terkenal iaitu Alexander McQueen & Gianni Versace.

Lebih menakjubkan, hampir keseluruhan bahagiannya diperbuat dari kulit dan bulu yang berkualiti tinggi demi memberi keselesaan buat penghuninya. Terdapat satu tungku unggun api di dalamnya untuk menghangatkan suhu ruangan bilik. Tingkapnya juga terus  menghadap ke laut untuk menikmati pemandangan yang mendamaikan.

Rekaan dapurnya boleh dikatakan sangat unik kerana kelihatan sudut bacaan dengan rak buku yang ringkas. Meja makannya boleh menampung sampai 6 orang untuk makan bersama.

Tidak ketinggalan, sebuah kolam renang dibahagian halaman belakang. Yang menariknya, kolam renang ini mempunyai permandangan terus ke lautan pasifik. Disamping itu ada juga tempat duduk yang boleh digunakan untuk berjemur serta bersantai di bawah teriknya matahari.

Bukan dilengkapi kolam renang saja, kediaman Gaga ini juga dilengkapi dengan tempat bermain bowling yang ukurannya boleh tahan luas untuk di dalam sebuah rumah.

Terdapat 2 lorong yang boleh dimainkan bersama lengkap dengan skrin skor serta mesin penggiring bolanya.

Mengintai ke luar pula, terdapatnya sebuah kandang kuda yang bersih dan luas. Tak ramai yang tahu bahawa Gaga mempunyai hobi menunggang kuda. Salah satu kuda yang dimilikinya bernama Arabella.

Akan tetapi pada tanggal 14 Januari 2019 lalu Arabella meninggal dunia dan membuat Gaga merasa sedih. Hal itu telah dikongsikan menerusi Instagramnya bersama Arabella dengan kapsyen “ Selamat tinggal malaikatku,” tulisnya dalam akun Instagram pribadinya.

Itulah antaran bahagian-bahagian menarik  dari rumah Gaga yang diberi nama Gypsy Palace berharga puluhan juta ringgit ini di Malibu. Kagum tak?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Isu Mahu Tukar Jantina : Ini Respons Dari Nur Sajat

Semalam terdapat sebuah isu dimana seorang wanita yang dikenali sebagai Yusmiliati Binti Mohamed Yusof,33 telah menuntut usahawan kosmetik terkenal, Muhammad Sajjad Bin Kamaruzzaman atau lebih dikenali sebagai Nur Sajat untuk membuat permohonan maaf secara terbuka menerusi laman sosial dalam tempoh 48 jam.

Tuntutan itu dibuat kerana Yusmiliati mendakwa dia telah dianayai oleh Sajat selepas dituduh sebagai seorang penipu selepas melaksanakan permohonan usahawan itu untuk menukar jantina pada kad pengenalan nya selepas tertera jantina ‘lelaki’ kepada ‘perempuan’. Permohonan tersebut telah dibuat oleh pembantu peribadi Sajat yang dikenali sebagai Ashaari Bin Maznan namun ditolak kerana pemohon gagal untuk melampirkan satu salinan surat daripada doktor mengesahkan Sajat adalah seorang khunsa.

“Mereka telah melemparkan bermacam tuduhan palsu kepada saya dan pembantu Sajat telah membuat laporan polis pada 29.08.2018 yang menuduh saya telah menipu beliau (Sajat). Oleh kerana tindakan beliau tersebut, saya telah ditahan reman oleh pihak polis pada selama 4 hari di Balai Polis Ampang bagi kesalahan jenayah di bawah Seksyen 420 kanun keseksaan.

Kemudiannya saya telah dituduh di Mahkamah Majistret Ampang yang masih dalam proses sebutan. Saya tidak mengaku bersalah dan telah memohon untuk dibicarakan di hadapan Puan Hakim,”

Dalam perkembangan lain, Sajat menerusi sebuah kenyataan menafikan dakwaan tersebut malah tidak akan membuat sebarang permohonan maaf mahupun membayar sebarang pampasan seperti yang dituntut. Tambah Sajat lagi, dia sama sekali tidak mengenali dan bertemu wanita tersebut. Jelas Sajat dia tidak pernah membuat permohonan untuk tukar jantina dan mendawka laporan polis itu telah dibuat oleh pembantu peribadinya. Terdahulu, menurut Yusmiliati permohonan itu dibuat usahawan berkenaan kerana berhasrat untuk mendirikan rumahtangga.


Aprena Manrose Jawab Tuduhan Songlap Duit

Seperti sebuah trend, disamping aktif dalam bidang masing-masing kebanyakan selebriti kini turut menyediakan perkhidmatan ulasan sesebuah produk (product review) menerusi laman Instagram mereka bagi menambah pendapatan mereka.

Ini termasuklah buat pelakon Aprena Manrose yang turut membuat perkhidmatan tersebut. Namun begitu, posting terbaru nya di laman Instagram ‘telah dicemari’ tuduhan oleh salah seorang pengikutnya dimana pelakon itu didakwa telah menipu dan melarikan duitnya. Menurut netizen tersebut, sejumlah wang telah dibayar namun Aprena dikatakan hanya berdiamkan diri dan tidak menjalankan ulasan itu seperti yang dijanjikan.

Berang dengan tuduhan tersebut, Aprena menafikan bahawa dia sengaja membawa lari wang berkenaan dan terpaksa membuka mulut bagi menjelaskan perkara yang sebenar. Menurut pelakon ini, segala urusan pembayaran telah dilakukan bekas pembantu peribadi(PA) nya namun dia dikatakan sudah berhenti kerja setahun yang lalu dan turut melarikan wang tersebut.

Enggan memadam komen tersebut, jelas Aprena lagi ianya bertujuan untuk menjernihkan keadaan agar pengikutnya tidak lagi keliru selain terdapat komen lain memberitahu Aprena telah memulangkan wang kepada mereka yang turut sama terlibat sebelum ini.


Bekas Isteri Chef Fikree Nafi Sebar Gambar Lucah Chef Selebriti

Semalam kami di murai.my telah memuat naik sebuah artikel dimana terdapat beberapa suntingan perbualan di aplikasi WhatsApp melibatkan chef selebriti dan seorang pembaca berita tersebar di media sosial. Lebih mengejutkan perbualan tersebut berkisarkan mengenai perkara lucah dan beberapa gambar bogel milik personaliti TV itu turut dikongsi menerusi perbualan tersebut.

Biarpun identiti kedua-duanya tidak diketahui, namun rata-rata warganet sudah membuat spekulasi sendiri dan tuduhan tersebut turut dikaitkan dengan bekas isteri Chef Fikree Aznan yang dikenali sebagai Sharifah Zuriehan. Dalam tuduhan tersebut ada yang mengatakan bahawa Zuriehan adalah individu yang menyebarkan gambar-gambar tersebut.

Enggan terlibat dalam isu itu, Zuriehan menerusi laman Insta Story nya telah memuat naik penjelasannya mengenai suntingan perbualan tersebut yang tersebar sebelum ini. Berkongsi pertanyaan dari kenalannya mengenai isu tersebut, Zuriehan menafikan mempunyai kaitan dengan perbualan lucah serta foto bogel yang tersebar sejak Ahad lalu.

“I dah start healing my self and I dah stop nak serabut soal hati…Sekarang nak bangkit balik. So, bukan I yang leak.

“Jangan dok kata pulak it’s me that jahat. Tolonglah bagi ruang bernafas,”

Sebelum ini, menerusi kenyataan yang dikongsi pada murai.my kedua-dua personaliti TV itu berstatus suami dan isteri orang malah hubungan sulit diantara kedua-duanya sudah lama terjalin sebelum berjaya ‘dihidu’ pihak ketiga.


Buat Hal Lagi? Aliff Aziz Dituduh Curi Duit Pelakon Indonesia

Baru-baru ini, media tempatan melaporkan bahawa selebriti terkenal Malaysia kelahiran Singapura sekali lagi menimbulkan kontroversi apabila terbabit dengan satu jenayah melibatkan seorang pelakon popular Indonesia, Raja Yunika Putri.

Namun, media di Indonesia telah mendakwa selebriti yang dimaksudkan adalah Aliff Aziz dimana penyanyi itu dikatakan telah mencuri wang milik Yunika ketika bertemu dengannya di Clarke Quay, Singapura pada 7 Jun lalu. Menurut Yunika, menerusi laporan berita haluankepri.com dia telah mengesyaki Aliff mengambil wangnya selepas kembali ke tempat duduk semasa membuat bayaran di kaunter.

Yunika yang bertegas ingin melaporkan kejadian berkenaan pada pihak polis turut dicabar oleh Aliff supaya terus membuat laporan tersebut. Kes berkenaan kini telah dilaporkan kepada polis Singapuradam turut mendapat perhatian Atase Nasional Polis Singapura, Joko Setiono.

“Ketika berada di Clarke Quay, saya menyedari wang (dolar Singapura dan Rupiah) saya hilang selepas kembali ke tempat duduk semasa membuat bayaran di kaunter. Ketika membuat bayaran saya tinggalkan beg mengandungi wang dan barang berharga di tempat duduk.

Sudah pasti saya mengesyaki dia yang mengambilnya kerana tinggalkan beg di tempat duduk bersamanya.Saya ada memberitahunya mahu melaporkan kejadian kepada polis, namun dia mencabar saya supaya terus melaporkannya,”

Dalam pada itu, Yunika turut berterima kasih atas bantuan rakannya yang juga Menteri Belia dan Sukan, Yang Berhormat Syed Saddiq kerana membantunya sehingga kes berkenaan mendapat perhatian polis negara berkenaan.

Terbaru menerusi Harian Metro, Yunika mendedahkan selebriti itu merayu supaya dia menarik balik laporan polis yang dibuat terhadapnya.

“Pada awalnya, dia tidak percaya dan mencabar saya membuat laporan polis. Namun, apabila laporan dibuat dan pihak polis memanggilnya untuk siasatan, barulah dia mengaku perbuatannya”

Jelas Yunika,  biarpun begitu dia tetap akan teruskan dengan laporan tersebut atas nasihat beberapa pihak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kisah Perceraian 3 Artis Malaysia Ini Mampu Buka Mata Ramai Orang

Bukan mudah untuk kita menerima hakikat bahawa hubungan bergelar suami isteri yang terjalin bertahun tahun lamanya tidak berpanjangan dan berakhir dengan perceraian. Ada di kalangan kita yang menganggap perceraian itu sebuah titik hitam sehingga sulit untuk meneruskan kehidupan seperti biasa. Kadang-kadang, status ‘janda’ atau ‘duda’ membuatkan mereka rasa ‘down’ dan malu pada diri sendiri.

Dalam industri hiburan, kes perceraian dikalangan selebriti atau artis tanahair sering menjadi tumpuan. Yang pastinya, zaman kecanggihan teknologi sekarang, peminat dapat menyaksikan segala proses perceraian artis kesayangan mereka dari awal hingga akhir menerusi media sosial mahupun di laman berita hiburan.

Namun apa yang membimbangkan, rata-rata netizen bukannya memberi kata semangat malah melemparkan pandangan dan komen negatif sehinggakan pasangan artis bercerai tersebut merasa tertekan.

Sangat setuju bila artis terpaksa menutup ruangan komen, kerana itu adalah jalan yang terbaik untuk mematikan sel-sel hitam dari badan netizen.

Siapa kata, kes-kes artis bercerai ini memberi impak negatif dan contoh yang tidak baik kepada peminat? Mungkin ramai yang tak faham, perceraian suami isteri itu kadang-kadang membawa  kebaikan lagi ia berpunca dari tiada persefahaman ataupun pasangan curang. Lazimnya, kehidupan mereka ternyata lebih sempurna malah lebih bahagia selepas bercerai.

Lihat saja, beberapa kisah artis-artis popular ini yang pernah melalui perceraian namun akhirnya mereka bahagia dengan kehidupan baru. Apa yang lebih menarik, hubungan mereka dengan bekas suami atau isteri terjalin dengan baik sehinggakan ada menunaikan umrah bersama-sama. Kagum kan?

Berikut kami rangkumkan 3 artis popular yang pernah melalui fasa perceraian dan kini ternyata mereka menjalani kehidupan bahagia  yang membuatkan anda rasa seronok selepas bercerai.

Jika kita imbas kembali kontroversi perceraian Abby Abadi dan Norman Hakim, memang ramai yang meramalkan mereka berdua tidak mungkin boleh berdamai. Manakan tidak, Abby sendiri yang kantoikan suaminya pada masa itu Norman Hakim bersama Memey Suhaiza.

Selepas kedua-duanya membina kehidupan baharu, Abby & Norman bersama pasangan baru masing-masing mampu mengekalkan hubungan dan menjalinkan silaturahim yang baik.

Mereka sering dijadikan contoh sebagai sebuah keluarga besar yang bahagia. Malah baru-baru ini mereka berempat mengajak peminat-peminatnya mengerjakan umrah bersama-sama pada Disember tahun lalu. Seronok bukan?

A post shared by Khalifah Allah (@normanhakim_786)

Jika diimbas kembali pada tahun 2006, pasangan pelakon popular Nora Danish dan Rizal Ashram berkahwin dan akhirnya bercerai pada tahun 2008. Kisah perceraian Nora ternyata mendapat perhatian ramai kerana Nora diceraikan ketika tengah hamil 3 bulan.

Namun ada hikmah di sebalik apa yang berlaku, kini Nora bahagia bersama suami barunya, Nedim dan dikurniakan seorang cahaya mata.

Walaupun Nora dan bekas suaminya melalui detik-detik hitam bersama sebelum ini, namun mereka berdua ternyata tidak bermusuhan malah sering berbalas-balas komen di Instagram. Menerusi ruangan komen di Instagram (IG), Jejai, Nora berharap agar orang ramai dapat berdoa agar Jejai segera ditemukan jodoh.

Pada 25 Oktober 2007, Erra Fazira dan Engku Emran telah berkahwin dan mereka telah dikurniakan seorang anak yang comel bernama Aleesya. Perkahwinan mereka berakhir dengan perceraian pada 18 Februari 2014.

Walaupun Emran sudah menemui pengganti iaitu berkahwin dengan pelakon dari Indonesia, Laudya Cynthia Bella, namun hubungan baiknya dengan bekas isteri tetap utuh.

Tatkala Erra sedang berada dalam situasi bersalah berhubung kemelut persengketaan dengan sahabatnya Datin Paduka Umie Aida, muncul satu doa mengharukan dari bekas suaminya di Instagram.

“Ayah akan sentiasa doakan awak akan membesar menjadi seorang wanita yang cantik luar dan dalam. Sama seperti mama (Erra) dan bunda (Laudya),” coretnya menerusi perkongsian Instagram.”

Siapa sangka, ketika Erra dikecam netizen, bekas suaminya berada disisinya memberi kata semangat dan menolak tuduhan yang bukan-bukan terhadap Erra.

Dari kisah 3 kisah artis popular ini membuktikan bahawa perceraian itu bukannya membawa kesakitan dan kesengsaraan buat selamanya, sebaliknya ia akan mengeratkan lagi hubungan agar lebih harmoni dan hidup lebih bahagia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Taeyeon Girls Generation Akui Sedang Alami Kemurungan!

Sudah lama tidak mendengar perkhabaran terkini mengenai kumpulan Girls Generation atau turut dikenali sebagai SNSD. Dikenali ramai sebagai kumpulan penyanyi wanita terkenal Korea suatu ketika dahulu, kini kumpulan itu bagaikan hilang seketika apatah lagi beberapa ahli kumpulannya telah berundur.

Terbaharu, sesuatu yang mengejutkan telah dilaporkan mengenai salah seorang ahli kumpulan GG iaitu Taeyeon yang mana dia dikatakan sedang mengalami kemurungan atas sebab-sebab yang tidak diketahui. Menurut laporan media negara itu, Taeyeon sedang berusaha melawan kemurungan dengan mengambil ubat-ubatan daripada doktor dan meminta orang ramai tidak berfikiran negatif terhadap mereka yang sedang kemurungan.

Malah menerusi satu tinjauan soal jawab di Instagram, peminat mendakwa jawapan yang diberikan oleh penyanyi itu menunjukkan seolah-olah dia berada dalam keadaan yang tidak bank. Malah Taeyeon turut ditanya mengenai penyakitnya sama ada dia mengalami bipolar (gangguan mental) atau sebaliknya. Meskipun begitu, peminat membanjiri ruangan media sosial Taeyeon dengan ucapan sokongan dan berharap agar penyanyi itu pulih seperti sedia kala. Berdasarkan rekod sebelum ini, ramai selebriti negara itu mengalami kemurungan sehingga ada diantaranya mengambil jalan pintas dengan membunuh diri.


‘I Have Everything’- Dato A. Aida Jawab Spekulasi Punca Bercerai Dengan Ariff Aziz

Berita artis bercerai selalu mendapat perhatian umum kerana ada yang berpendapat dikalangan artis lebih berisiko untuk bercerai. Begitulah yang terjadi kepada pasangan selebriti iaitu Penerbit, Dato A. Aida dan pelakon yang sedang meningkat naik Ariff Aziz.

Pasangan ini terpaksa akur dengan pernikahan yang hanya bertahan tak sampai setahun. Sebentar tadi, A. Aida mengumumkan perceraiannya dengan Ariff pada 25 April lalu menerusi sebuah sidang akhbar khas yang diadakan di Hotel Concorde.

Bertanya mengenai punca penceraian, dengan tenang A. Aida menjawab ia kerana tiada jodoh dan enggan mengulas lanjut lebih mendalam. Beliau menafikan sekeras-kerasnya  mengenai desas-desus mengatakan Arif tidak berduit menjadi punca keretakkan rumahtangga mereka.

“I have Everything, saya tak perlukan suami yang kaya raya, saya ada segalanya buat masa ini. Yang saya perlukan adalah cinta dan kasih sayang dari suami”- luahnya kepada ahli media.

Dalam kenyataan lainnya bersama media, A. Aida juga menolak dakwaan bahawa dia sudah serik untuk berkahwin lagi. Dia percaya ajal dan jodoh terletak di tangan Tuhan dan jika ditakdirkan dia bertemu jodoh sekali lagi, beliau tidak ragu-ragu untuk membuat keputusan mahu berkahwin buat kali ke-5.


Sampai Masuk Hospital! Nur Sajat Alami Tekanan

Semalam, media tempatan melaporkan bahawa usahawan terkenal, Nur Sajat Kamaruzzaman atau lebih dikenali sebagai Sajat dituntut untuk membuat permohonan maaf dalam tempoh masa 48 jam selepas dia dikatakan melemparkan pelbagai tuduhan palsu terhadap seorang wanita yang dikenali sebagai Yusmiliati.

Bagaimanapun usahawan kosmetik itu enggan memohon maaf kerana menurutnya dia sama sekali tidak mengenali mahupun pernah berjumpa dengannya. Sebelum ini wanita tersebut mendakwa dia telah dianayai oleh pihak Sajat kerana kegagalannya membantu usahawan itu menukar jantina “lelaki” kepada “perempuan” pada kad pengenalannya.

Terbaharu, Sajat telah berkongsi sebuah posting di laman Instagram nya dia telah ditahan di sebuah hospital sejurus selepas isu tersebut hangat diperkatakan.

Menurut Sajat hampir keseluruhan badannya telah menjadi kemerahan kerana mengalami alahan.

Jelasnya lagi ianya berpunca akibat tekanan gara-gara isu tuntutan tersebut selain turut memberitahu dihujani dengan pelbagai pertanyaan dari pihak media yang cuba menghubunginya sejak kelmarin. Dalam sebuah posting lain pula, Sajat memberitahu tiada permohonan maaf akan dibuat dipercayai ditujukan buat wanita itu.


‘Sure’ Menangis! 7 Drama Korea Dengan Ending Tragis Kerana Penyakit Maut

Sudah menjadi kebiasaan kisah menyedihkan dibawakan menjadi sebuah drama oleh dunia hiburan di Korea Selatan. Banyak-banyak genre, drama korea suka mengetengah kisah romantis sehinggakan ramai penonton tertunggu-tunggu dengan sambungan setiap episod.

Sudah tentu, rata-rata peminat drama Korea gemar kisah yang berakhir dengan bahagia. Namun berbeza dengan deretan drama ini. Dua sejoli harus terpisah selamanya kerana penyakit yang membawa maut. Ada yang mampu menerima pemergian orang yang dicintai dengan redha, namun ada juga yang tak sanggup menerima kenyataan itu.

Deretan drama Korea dengan ending tragis ini membuat penonton merasakan kesedihan yang mendalam. Tak sedikit pencinta drama ini juga turut menitiskan air mata. Nah, drama yang mana mengundang airmata penonton? Berikut rangkuman murai.my dari berbagai sumber.

Drama Korea ini berkisah tentang dua sejoli dari bekas kawan sekolah yang bertemu kembali setelah sekian tahun lamanya. Pada pertemuan yang baru itu keduanya sudah memiliki pekerjaan masing-masing. Bae Suzy menjadi seorang wartawan sedangkan Kim Woo-bin menjadi model.

Jalinan kisah asmara mereka mula berkembang seiring berjalannya waktu. Namun kisah akhir Uncontrollably Fond berakhir sad ending, Kim Woo-bin menderita tumor otak. Nyawanya tak dapat diselamatkan, dia memejamkan mata di bahu Bae Suzy. Sedih!

Drama Korea ini pernah hits suatu masa dulu. Dibintangi oleh Kwon Sang-woo dan Choi Ji-woo. Pasangan yang saling jatuh cinta sejak kecil ini harus menghadapi berbagai rintangan sejak awal. Bermula dari adanya orang ketiga, Choi Ji-woo lupa ingatan, hingga penyakit kanser mata yang diderita Choi Ji-woo.

Sehingga pengakhiran drama Korea ini terus membuatkan penonton terharu. Meskipun Choi Ji-woo telah ditawarkan mata didermakan oleh abangnya, namun dia tewas melawan penyakit maut itu.

Autumn in My Heart dibintangi oleh Song Seung-heon, Song Hye-kyo, Won Bin, Han Chae-yong, dan ramai lagi.  Song Seung-heon dan Song Hye-kyo saling jatuh cinta, namun saudara angkat menjadi penghalang di antara mereka.

Setelah meningkat dewasa, cinta keduanya tak mampu lagi dikawal. Namun Song Hye-kyo ternyata mengidap kanser darah, dia mengembuskan nafas terakhir ketika didukung Song Seung-heon.

Drama ini dibintangi oleh Soo Ae dan Kim Rae-won sebagai pasangan suami isteri. Penonton dibawa emosi ketika Soo-Ae mengalami lupa ingatan. Soo Ae mengidap alzheimer, satu persatu kenangan bersama Rae-won mulai dia lupakan. Dengan sabar Rae-won menghadapi Soo Ae hingga ajal menjemput isteri.

Kisah cinta antara IU dan Lee Joon-gi ini berakhir dengan tragis. Padahal kedua-duanya sudah berusaha memperjuangkan cintanya sehabis mungkin. IU menghidapi penyakit dan tak sembuh-sembuh.  Sehingga dia harus menutup mata untuk terakhir kalinya, sebelum sempat  bertemu dengan Lee Joon-gi lagi.

49 Days bercerita tentang seorang gadis yang dilakonkan oleh Nam Gyu-ri mengalami kemalangan kereta. Dia koma dan rohnya keluar dari tubuhnya. Roh Nam Gyu-ri harus mengumpulkan 3 titis air mata dari orang yang tulus menyayanginya, agar terus tetap hidup dan diberi waktu selama 49 hari. Namun akhirnya Gyu-ri tetap meninggal kerana ada pembuluh darah yang pecah.

Sooyoung menderita penyakit dan memerlukan penderma jantung secepatnya.Selepas itu dia berjaya mendapatkan penderma jantung dari korban kemalangan, Sooyoung kembali pulih seperti sedia kala. Namun setelah 5 tahun berlalu, penyakit Sooyoung kembali muncul. Kali ini dia merasa sudah menyerah dengan penyakitnya itu. Justru dia memiliki niat untuk mendermakan kornea matanya bagi orang yang memerlukan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Farid Kamil Bersyukur Hukuman Penjara 9 Bulan Ditangguhkan

Sebelum ini pelakon Datuk Farid Kamil Zahari telah dijatuhkan hukuman penjara selama sembilan bulan selepas Mahkamah Majistret Petaling Jaya menjatuhkan hukuman atas kesalahan mengguna dadah jenis ganja Tetra Hydrocannibol (THC) pada tahun lalu.

A post shared by Berita Harian (@beritaharian)

Farid sebelum ini telah ditahan selama 35 hari sejak 15 Mei lalu di Penjara Kajang dan dalam prosiding terdahulu, mahkamah tidak membenarkan permohonan pihak pembelaan untuk penangguhan pelaksanaan hukuman. Hari ini, berita gembira menyusuli buat Farid dan keluarga nya apabila Hakim Datuk Ab Karim Ab Rahman membenarkan permohonan Farid untuk menangguhkan hukumannya.

Biarpun begitu, Hakim Ab Karim telah memerintahkan Farid membayar jaminan RM10,000 dengan seorang penjamin manakala pasport nya perlu diserahkan kepada mahkamah sehingga kes selesai. Dalam perkongsian itu, kelihatan Farid tersenyum keluar dari mahkamah yang turut ditemani adiknya, Fadzil Zahari sebagai penjamin.

Dalam keputusan mahkamah juga, Farid turut dikehendaki melaporkan diri di balai polis berhampiran kediamannya sebulan sekali.


Rentetan 15 Kes Kematian Ngeri Bintang Porno Dunia, Ada Sampai Telan 1 Beg Ganja

Bukanlah sesuatu yang baik sekiranya berkongsi mengenai filem porno. Sudah semestinya  ianya dilarang sekeras-kerasnya untuk ditonton lagi-lagi dikalangan remaja bawah umur. Walaubagaimanapun, kita patut menerima hakikat bahawa Malaysia pernah mencatat rekod tertinggi buka pornografi di Internet.

Memetik Mstar, statistik oleh Pornhub mendedahkan bahawa pengguna internet di Kuala Terengganu menghabiskan purata 12 minit dan 58 saat untuk setiap lawatan sama ada untuk mencari atau melihat visual.

Rata-rata penggemar pornografi ini begitu taksub dengan bintang-bintang porno sehingga mereka ketagihan untuk mendapatkan video baru. Namun realitinya, tak ramai yang tahu kehidupan sebenar bintang-bintang porno ini.

Kehidupan bintang-bintang filem porno ini kadang-kadang menyimpan kisah suka dan duka bagi para pelakonnya. Ada banyak kisah dibelakang layar pembikinan filem dewasa ini. Para pelakonnya juga tidak terlepas dari menhadapai tekanan ataupun depresi.

Dari banyak masalah yang dihadapi oleh para pelakon filem porno tersebut, ada di antara mereka yang berakhir dengan kematian dalam berbagai cara. Meskipun tidak semua penyebab kematian tersebut berkait rapat langsung dengan profesi mereka, namun ini adalah antara 17 kisah kematian tragis bintang filem porno di dunia.

Ada banyak spekulasi mengiringi kematian wanita kelahiran tahun 1952 tersebut. Diantaranya desas-desus menyebut  Marilyn bunuh diri akibat tekanan kerana dibebani hutang.

Namun penyiasatan lebih lanjut mendedahkan Marilyn maut akibat sakit jantung yang disebabkan oleh penyalahgunaan ubat-ubatan terlarang. Marilyn ditemukan mati pada tahun 2009 oleh anak perempuannya.

Dustin adalah pelakon filem porno sesama jenis yang juga meninggal dunia secara tragis. Pada tahun 2009, Dustin meninggal dunia kerana menelan 1 beg ganja ketika dalam serbuan pihak berkuasa. Dustin saat itu dikhabarkan melakukan serangan terhadap salah seorang temannya sebelum dikejar oleh pihak polis.

Wanita ini adalah seorang transgender. Dilahirkan dengan nama Lessandro Caetano Kothenborger. Camila diketahui bunuh diri pada tahun 2005 dengan melompat dari tingkat 8 melalui tingkap pangsapurinya . Polis mendakwa  wanita ini bunuh diri akibat terlebih pengambilan ubat-ubat terlarang dan dadah.

Felicia diperlakukan dengan teruk sekali oleh pasangan ‘mainnya’ di tahun 2009. Brian Lee Randone, si pasangannya, menyeksa dan membunuhnya hingga Felicia akhirnya maut.

Lelaki ini dikatakan kecewa selepas dipecat oleh produksi di mana tempatnya bernaung. Stephen mengamuk dengan membawa parang sehingga menyebabkan kematian seorang pekerja dan dua orang lainnya cedera. Semasa polis tiba di tempat kejadian, Stephen akhirnya melarikan diri ke sebuah bukit. Pada awalnya Stephen gagal bunuh diri dengan menggunakan pedang, namun selepas itu dia mati kerana melompat ke jurang.

Memiliki ukuran payudara yang besar tidak selamanya membuat seorang wanita bahagia. Lolo Ferrari adalah salah satu wanita yang mengalami tekanan akibat ukuran payudaranya yang super besar.

Sesak nafas, sakit paru-paru, keletihan, depresi dan ketakutan menjadi sebahagian penyakit yang dideritakan oleh aktres ini akibat ukuran payudaranya tersebut.

Pada tahun 2000 Lolo ditemukan tidak bernyawa akibat overdos obat penenang. Penyiasatan lebih lanjut membuktikan kematian Lolo adalah akibat perbuatan suaminya sendiri.

Nasib malang menimpa wanita bernama Zoey Zane. Pada tahun 2007, Zoey mengalami tindakan penyeksaan oleh seorang pelayan yang memintanya untuk datang ke sebuah hotel. Di hotel tersebutlah Zoey kemudian diperkosa dan diseksa hingga menghembuskan nafas terakhir.

Tidak jelas apa yang menimpa Shannon Wilsey hingga dia maut. Pada tahun 1994, wanita ini mengalami kemalangan kereta ketika pulang dari sebuah pesta. Tidak ada yang aneh pada dirinya, Shannon sempat pulang dan mengajak anjing peliharaan berjalan-jalan. Beberapa jam kemudian seorang rakan melihatnya maut dengan tembakan di kepala.

Naughtia ditemui mati pada tahun 2002 dengan dakwaan bunuh diri dengan melompat dari tingkat 4 sebuah bangunan selepas menelan ubat terlarang berjenis LSD. Namun yang menjadi aneh adalah pihak polis menemukan lokasi tubuhnya terjatuh tidak sesuai dengan apa yang seharusnya.

Karen sempat berhenti menjadi bintang porno dan bertaubat menjadi salah seorang bintang iklan, namun gagal. Pada tahun 2005, Karen ditemui mati gara-gara mengambil banyak ubat penenang dan alkohol di rumah kekasihnya di Paris. Karen juga sempat menuliskan pesanan terakhir sebelum kematiannya kepada kedua orang tuanya.

Pada tahun 2006, Chet Cnuszak begitu popular dengan nama artisnya sebagai Jon Dough. Lelaki telah  melakukan bunuh diri di bilik mandi kediaman peribadinya. Kematiannya disaksikan oleh isteri dan anak perempuannya yang berusia 4 tahun. Jon diduga bunuh diri akibat bosan berhubungan seksual. Kematiannya menjadi inspirasi pembikinan filem ‘Boogie Nights’.

Menjadi bintang porno kadang-kadang boleh buatkan seseorang kesepian, dan itulah yang dirasakan oleh Shauna Grant. Pada tahun 1983, wanita ini telah sempat memutuskan bertaubat. Kemudian dia telah menemui lelaki yang menjadi kekasihnya yang kemudian membunuhnya.

Taylor adalah salah seorang bintang filem panas yang pernah melakukan adegan seksual yang sarat dengan kekerasan. Pernah mengaku gugup ketika menjalani adegan tersebut dengan salah satu jurukamera.

Taylor akhirnya ditemui mati di sebuah sungai dengan keadaan yang menyedihkan. Tubuhnya dipenuhi lebam-lebam dan tangannya terikat. Difahamkan jurukamera  tersebut mengakui tindakan pembunuhan tersebut.

Lea meninggal  dunia di usia 27 tahun kerana menderita sakit kanser. Sebelum mengambil keputusan melibatkan diri ke industri filem porno, Lea adalah bekas atlet renang  yang juga pernah mengikuti Sukan Olimpik Atlanta di tahun 1996. Namun akibat sebuah kemalangan dirinya memutuskan berhenti menjadi atlet dan menjadi bintang porno.

Apa yang terjadi pada Megan Leigh sungguh tragis. Megan mengakhiri hidupnya dengan menembak kepalanya sendiri sebelum mengirimkan kunci sebuah rumah mewah kepada ibunya. Rumah tersebut dibelinya pada tahun 1990.

Megan ingin membuktikan pada ibunya yang selalu mengkritiknya kerana profesinya tersebut. Dia sempat menulis pesanan luahan hati dan permintaan maaf kepada ibunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Alasan Mengapa Lisa Surihani & Hanis Zalikha Selalu Guna Cetaphil

Mungkin masih ramai wanita di luar sana tertanya-tanya tentang rahsia penjagaan muka bagi 2 pelakon ini yang mempunyai kulit wajah yang cantik dan licin.

Siapa tak kenal dengan pelakon Lisa Surihani dan Hanis Zalikha, dua ibu muda ini yang sudah memiliki 2 orang cahaya mata. Kejelitaan yang dimiliki oleh dua selebriti ini sering mendapat pujian oleh peminat-peminat mereka di media sosial.

Mesti ramai nak tahu, produk apa yang menjadi peneman kedua-dua selebriti ini. Kepada sesiapa yang sentiasa mengikuti perkembangan mereka di Instagram mahupun di Facebook, pasti akan dapat lihat, Lisa dan Hanis menggunakan produk penjagaan kulit jenama yang sama iaitu Cetaphil.

Cetaphil adalah produk perjagaan kulit yang sejak dulu telah terbukti memberikan solusi perawatan kulit dengan tepat. Produk mereka yang paling popular, iaitu Cetaphil Gentle Skin Cleanser yang dibuat pada tahun 1947, merupakan produk perjagaan kulit pertama yang diformulasikan oleh pakar kulit sebagai produk yang lembut dan sesuai untuk setiap jenis kulit.

Jom kita dengar apa alasan mereka suka sangat dengan produk penjagaan kulit Cetaphil ni!

Antara sebab utama Lisa memilih Cetaphil adalah kerana ia lembut terhadap kulit, bebas sabun, melembapkan, bebas pewangi dan terbukti secara dermatologi tidak menyebabkan iritasi tanpa mengira jenis kulit.

Selain itu, Lisa memilih produk pembersih Cetaphil kerana ia tidak membuatkan kulit terasa tegang selepas mencuci muka malah ia membuatkan kulit berasa lembut dan lembap.

Lisa menyukai produk pembersih Cetaphil kerana ia membersih dan melembap secara lembut tanpa mengikis pelindung kulit semula jadi.

Lisa turut mengakui, Pembersih Kulit Lembut Cetaphil selamat untuk semua jenis kulit, termasuk kulitnya. Ia membuatkan kulit Lisa lebih sihat tidak kira berapa banyak perubahan yang telah dia lalui.

Selebriti Hanis Zalikha pula mempunyai alasannya tersendiri mengapa gemar menggunakan Cetaphil. Cetaphil Gentle Skin Cleanser dapat membersih dan melembapkan kulitnya. Beliau akui, pembersih wajah ini sangat lembut kerana ia tak berbuih dan tidak mengandungi wangian, maka ia tidak keringkan kulit muka. Menurut Hanis, pembersih wajah ini memang sesuai untuk setiap jenis kulit.

Akhirnya rahsia kecantikkan kulit mereka terjawab dan itulah alasannya. Jika anda tidak kurang percaya, sebaiknya anda cuba sendiri dulu di rumah dan rasai perubahan pada kulit muka anda. Selamat mencuba.


Neelofa & Chatime Keluarkan Menu Baru, ‘Bubble Tea’ Ais Krim?

Seperti yang pernah diwar-warkan sebelum ini, pengacara dan usahawan terkenal, Neelofa sedang giat bekerjasama dengan Chatime Malaysia  untuk membuka sebuah kafe signature pertama di Malaysia. Namun sehingga kini masih belum dipastikan di manakah lokasi kafe tersebut memandangkan ia masih dalam perancangan.

Walaubagaimanapun ada berita baik buat peminat setia Neelofa. Baru-baru ini pihak Chatime telah mengumumkan menu baru yang diilhamkan oleh Neelofa. Pengumuman itu dibuat menerusi Facebook rasmi Chatime. Menu terbaru itu dinamakan sebagai ‘The ORIGINAL Milk Tea Flavoured Ice Cream With Brown Sugar & Pearls by Neelofa x Chatime Signature.

Jika dilihat pada gambar, secawan ais krim berperisa teh susu bersama bubble tea  sungguh menyelerakan dan nampak classy, sesuai sangat dengan jiwa Neelofa!

Tak sabar pula nak menikmati buah tangan Neelofa ni! Pihak Chatime tidak mendedahkan tarikh bila ia akan mula dijual, apa-apa pun anda boleh mengikuti update terkini Chatime di Instagram dan Facebook mereka.


Sam Bunkface & Radhi OAG Sudah Lama Bercerai!

Setiap pasangan sudah pastinya tidak mahu perkahwinan mereka berakhir dengan penceraian. Namun jika sudah ditakdirkan mereka berpisah, redha adalah jalan yang terbaik. Beberapa bulan yang lalu, boleh dikatakan ada sahaja kes penceraian melibatkan selebriti tanah air.

Ini termasuklah mengenai khabar berita dua penyanyi yang juga vokalis utama kumpulan mereka. Bermula dengan pengkhabaran mengenai Sam Bunkface yang juga abang kepada Siti Saleha yang dikatakan sudah bercerai dengan isterinya, Aida Azira.

Selepas berkahwin selama hampir empat tahun, akhirnya Sam mengesahkan bahawa kedua-dua mereka sudah bercerai secara sah pada Januari lalu.

Menurut Sam, keputusan itu dibuat kerana akui tiada lagi persefahaman antara kedua-dua mereka dan tiada kaitan dengan mana-mana pihak. Biarpun begitu, baik Sam mahupun Aida kedua-dua mereka masih berkawan baik dan tidak mempunyai masalah untuk berkomunikasi bagi membesarkan anak mereka bersama. Sam dan Aida telah berkahwin pada April 2015 dan dikurniakan eorang anak lelaki, Maleeq yang kini berusia dua tahun.

Dalam perkembangan lain, berita yang sama turut dikhabarkan mengenai Radhi OAG. Berita mengejutkan itu telah disahkan oleh isterinya sendiri Nur Shahira Ayu yang mendakwa mereka sudah bercerai. Menurut isteri penyanyi itu yang mesra disapa sebagai Ayu berkata Radhi sudah melafazkan talak terhadapnya pada 25 Mac lalu.Malah mereka juga sudahtidak tinggal sebumbung. Biarpun begitu, dia tidak tahu apakah tujuan Radhi memuat naik gambar lama mereka berdua di media sosial.

Enggan mengulas lanjut mengenai konflik rumah tangga yang berlaku kerana bersifat terlalu peribadi, mereka juga masih berhubung baik demi anak-anak. Radhi dan Ayu mendirikan rumah tangga pada 14 April 2014 dan dikurniakan sepasang cahaya mata Nur Aisyah, 4, dan Muhammad, 3.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jawapan Solat Meragukan? Fynn Jamal Ditegur Pendakwah

Biarpun tidak lagi aktif dalam industri seni, namun penyanyi Fynn Jamal begitu aktif berinteraksi bersama pengikutnya di laman Instagram. Malah Fynn atau nama sebenarnya Nur Affina Yanti Jamalludin sering kali berkongsi pandangan peribadinya mengenai isu semasa dan juga perihal berkaitan agama.

Terbaharu, salah satu perkongsiannya mencetuskan perdebatan dikalangan warga net selepas Fynn berkongsi pandangannya mengenai solat tasbih antara yang ditolak kerana tiada dalil yang sah. Gara-gara perkongsian itu, ianya telah tular di media sosial dan turut mendapat perhatian seorang pendakwah bebas, Ustaz Musytaq Al-Ash’ari.

Membidas kenyataan Fynn dan menganggap ianya boleh mengelirukan ramai orang, menurut Ustaz Musytaq, kenyataan Fynn itu sama sekali dan dia tidak seharusnya mengeluarkan kenyataan yang meragukan.

Malah pendakwah itu turut mempersoalkan masyarakat kini yang bertanyakan soalan seumpama itu kepada mereka yang tidak arif dalam bidang agama. Terdahulu, Fynn dikatakan pernah ditegur oleh beberapa ahli agama termasuk mufti kerana jawapan yang diberikannya mampu mengelirukan masyarakat.

Meskipun begitu, menurut Fynn di laman Instagram dia tenang menghadapi kecaman-kecaman tersebut dan memaafkan mereka yang cuba menjatuhkannya. Jelas Fynn lagi, dia mengambil keputusan untuk menghalang (block) sesetengah daripada netizen itu daripada terus mengecamnya. Mungkin ada benar apa yang dikongsi Fynn, menegur janganlah sampai menghina bukan?


GSC & Sony Pictures Jalin Kerjasama Tayangkan 5 Filem Ini!

Semalam sebuah majlis pelancaran kerjasama diantara dua jenama ‘gergasi’ telah diadakan dimana Golden Screen Cinemas dan Sony Pictures Entertainment telah bekerjasama menerusi kolaborasi yang dinamakan Sony’s Reel Society.

Dalam kerjasama ini, lima filem terbitan Sony akan ditayangkan eksklusif hanya di GSC dibawah siri GSC International Screens. Bermula 20 Jun 2019, lima filem Sony yang akan ditayangkan di GSC adalah Best of Enemies (20 Jun), Late Night (1 Ogos), Ode To Joy (19 September) , The Sound of Silence ( 3 Oktober) dan A beautiful Day in the Neighbourhood (20 Januari 2020).

Menurut Simon Foo, Pengarah Urusan Sony Pictures Entertainment Malaysia pemilihan GSC sebagai panggung wayang eksklusif bagi tayangan filem ini adalah kerana melihat GSC sebagai satu jenama yang kuat dalam industri perfileman antarbangsa apatah lagi kelengkapan dan keselesaan pawagam yang ditawarkan apatah lagi kelima-lima filem ini ‘memerlukan tempat’ yang selesa bagi penonton hayati setiap jalan cerita dengan baik.

Siri filem Sony’s Reel Society ini akan ditayangkan di beberapa pawagam GSC yang terpilih iaitu di GSC Pavilion, GSC Mid Valley, GSC 1 Utama, GSC Gurney Plaza dan GSC Paradigm Johor Bahru.


Marvel Umum Tayangan Avengers: EndGame Versi Baharu Minggu Hadapan!

Demam Avengers kembali! Semalam filem Avengers : EndGame kembali menjadi sebutan ramai sehingga tular di media sosial. Semuanya apabila Marvel mengumumkan sesuatu yang mengejutkan mengenai filem itu.

Marvel Studios menerusi Naib Presiden nya, Kevin Feige memberitahu filem Endgame versi baharu akan ditayangkan di pawagam bermula hadapan. Dalam versi ini, penonton akan melihat babak tambahan seperti yang telah dipadam, tribute untuk Stan Lee dan beberapa kejutan lain. Malah didalam versi baharu ini juga akan dipertontonkan ‘post-credit scene’ berbanding dahulu EndGame hanya tamat begitu sahaja.

Dalam perkembangan lain, hasil tinjauan kami menerusi beberapa pawagam tanah air seperti TGV Cinemas dan GSC Cinemas, mereka turut mengumumkan sesuatu mengenai filem ini dan kemungkinan besar akan turut menayangkan versi baharu ini tidak lama lagi.

Disebalik ‘tayangan semula’ filem ini, kebanyakan warga net bersetuju Avengers EndGame seolah-olah mahu mengalahkan rekod filem yang mendapat kutipan yang paling banyak sehingga kini, Avatar. Sehingga kini, Avatar masih unggul dengan rekod kutipan sebanyak $2.78 billion manakala EndGame mengikuti rapat dengan kutipan $2.74 billion. Dengan tayangan tambahan untuk masa terhad kelak, kami pasti Avatar akan ‘game over!


Safiey Ilias Berubah Sekadar Gimik Lagu Baharu?

Baru-baru ini, usahawan kosmetik terkenal yang juga kini bergelar penyanyi, Safiey Ilias telah mengumumkan bahawa dia kini sudah berubah semula kepada dirinya yang asal selepas ‘menjadi Wanita’ buat seketika. Terdahulu, Safiey turut membuat perubahan yang sama sekitar hujung tahun 2017 namun menjadi isu panas apabila dia kembali menjadi wanita.

Mengenai perubahan terbaharu ini, Safiey dilihat telah memotong rambut pendek malah turut berazam untuk menjadi lebih baik selepas memikirkan nama baik keluarganya. Biarpun begitu, segelintir warga net mempertikaikan perubahan tersebut kerana beranggap sudah serik selepas terpedaya dengan niat Safiey suatu ketika dahulu. Malah tidak kurang juga yang beranggapan ianya sekadar gimik untuk mempromosikan sesuatu.

Seperti menguatkan andaian berkenaan, usahawan ini menerusi sebuah posting di laman Instagram nya telah mengumumkan akan muncul dengan single kedua nya berjudul Apa Salah Syinta. Dalam ‘teaser’ lagu tersebut turut dilihat bayangan seorang penyanyi yang akan berduet dengannya.

A post shared by RATU SEMESTA ALAM (@safieyillias94)

Mendapat pelbagai reaksi dari pengikutnya termasuk mengenai imejnya berambut panjang, Safiey dikatakan hanya menggunakan ‘taktik lama’ untuk mempromosikan lagu tersebut. Adakah benar ianya sekadar gimik ataupun Safiey benar-benar berubah? Sama-sama kita doakan yang terbaik buatnya!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


3 Kediaman Super Mewah Will Smith, Ada Yang Boleh Dibawa Berjalan

Bila bercerita pasal filem Aladdin, pasti kita terbayangkan aksi lucu watak Genie, Jin dalam lampu ajaib. Itulah Will Smith, aktor yang kembali mencuri perhatian selepas filem Aladdin berjaya menambat hati penonton keseluruhannya baru-baru ini.

Mungkin ramai yang tak tahu, sebenarnya aktor ini memulakan karienya sejak tahun 1995 menerusi filem Bad Boys. Kemudian popularitinya semakin melonjak naik selepas muncul lagi menerusi filem lainnya seperi Independence Day, Men in Black, Wild Wild West, Ali, I am Legend, Hancock, hinggalah yang terbaru Aladdin.

Menurut sumber dari Wealthy.com, kekayaan yang dimiliki oleh aktor kulit hitam ini pada tahun 2018 mencecah USD$ 300 Juta atau sekitar RM 1.2 Billion. Jumlah yang cukup besar untuk seorang yang bekerja dalam dunia hiburan.

Rumah mewah dan megah memang tak boleh dipisahkan dengan artis Hollywood, samalah dengan Will Smith. Nak tengok koleksi rumah mewah Will Smith? Lihat di bawah.

Kediaman ini dibina di sebuah kawasan yang agak terpencil dengan bertujuan dapat menjaga privasi kehidupan sekeluarga aktor kacak ini.

Beberapa fakta yang harus anda ketahui soal rumah mewah ini adalah pembinaannya yang memakan waktu tujuh tahun, yakni mula dibangunkan pada tahun 2003 dan selesai di tahun 2010.

Senibina rumah ini juga sangat hebat, bahagian depan rumahnya berkonsep India. Ada sembilan bilik tidur, tempat meditasi, kolam renang, serta panggung mini bertema Maroko di dalamnya.

Rumah ini juga memiliki perabot serta gaya interior yang bertema Afrika. Di bahagian luarnya terdapat gelanggang bola keranjang, voli, serta ruang letak kereta yang memuatkan sebanyak 8 buah kereta.

Rumah itu memiliki luas 2,300 meter persegi! Besar kan? Pereka Senibina rumah mewah ini adalah Stephen Samuelson dan Judith Lance.

Sama seperti rumah di Calabasas, interior rumah ini juga memiliki sentuhan spiritual. Beberapa ruangan santai di rumah itu juga dibuat semi outdoor.

Difahamkan Will Smith membina rumah cantik ini dari inspirasi rumah Gene Hackman di Santa Fe.

Rumah mewah ini ternyata dibina bukan di atas tanah tetapi sebuah treler yang sudah diubahsuai dengan berukuran besar yang memiliki 22 roda. Harga treler itu sendiri sudah mencapai US$ 2.5 juta atau RM10 Juta, sementara itu kos menyiapkan interiornya difahamkan mencapai lebih RM1 Juta.

Treler ini juga memiliki dua tingkat yang luasnya mencapai 111 meter persegi. Interiornya luar biasa mewah. Cuba lihat video di atas, pasti anda kagum!

Ada sebuah bilik mandi mewah juga dan yang jelas semua yang ada di dalam treler besar ini berteknologi canggih. Itulah tiga rumah mewah Will Smith, walaupun salah satunya adalah sebuah kenderaan tapi fungsinya tetap sama.

Jika anda tak mampu memiliki treler semewah milik Will Smith, mungkin karavan atau motorhome boleh jadi pilihan yang mampu milik. Hasil pencarian kami, sebuah syarikat automotif, Luxe Motorhomes & Caravan menerusi WTA Ventures ada memperkenalkan motorhome jenama Benimar Mileo dengan harganya di antara RM609,000 hingga RM650,000 seunit.

Semua motorhome buatan Benimar Mileo ini dibina mengikut spesifikasi UK, iaitu semuanya akan diterima oleh pasaran Malaysia. Jabatan Pengangkutan Jalan (JPJ) telah mengklasifikasikan motorhome ini sebagai MPV dan boleh dipandu oleh sesiapa sahaja yang memiliki lesen D secara sah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tolong Jangan Lagakan Kami” – Ariff Aziz Enggan Berkait Dengan A.Aida

Biarpun kedua-dua selebriti ini sudah berpisah selepas diumumkan Datuk A.Aida baru-baru ini namun semalam perkongsian dari Ariff Aziz menerusi Insta-story bya ternyata menimbulkan spekulasi dikalangan peminat.

Dalam status itu, Ariff seolah-olah memberitahu tidak sudi untuk rujuk semula dengan bekas isteri nya itu malah turut membuatkan memek muka seperti meloyakan ketika berbicara mengenai topik berkenaan. Biarpun begitu tidak lama kemudian pelakon kacak itu memadam status berkenaan dan tampil dengan satu kenyataan menjelaskan isu yang sebenar.

Menurut Ariff, selepas perkongsiannya itu mendapat pelbagai reaksi pengikutnya, dia memadam status berkenaan kerana enggan membiarkan isu tersebut berlarutan. Malah pelakon itu berharap agar dia tidak lagi dilaga-lagakan dengan bekas isterinya itu kerana sudah.

Enggan lagi dikaitkan dengan kisah lalu, menurut Ariff selepas ini dia sama sekali tidak akan berkongsi sebarang entri yang boleh menimbulkan pelbagai spekulasi selain mendoakan yang terbaik buat Aida.


Ellie Suriaty Buka Mulut Mengenai Video Lucah Ahli Politik

Pelakon dan pengarah filem, Elli Suriaty sememangnya dikenali sebagai seorang yang lantang bersuara malah begitu aktif dalam mengikuti perkembangan politik biarpun menyatakan sokongannya kepada pihak pembangkang.

Semalam menerusi laman YouTube, nama Elli sekali lagi menjadi perhatian apabila dia mengeluarkan hujahnya mengenai sebuah video lucah yang dikaitkan dengan dua orang ahli politik iaitu Datuk Seri Azmin Ali dan anggota PKR  Haziq Abdullah Abdul Aziz.

Menurut Ellie, berdasarkan pengalamannya di dalam industri seni sesuatu video yang ingin disunting, memerlukan beberapa sudut rakaman. Malah jelasnya, video yang tular itu tidak menggunakan mana-mana sudut dan hanya menggunakan sudut lebar. Tambah Ellie, kamera yang digunakan untuk merakam adegan tersebut juga seolah-olah berada dalam keadaan statik.

“Kalau nak edit, dia kena ada banyak angle (sudut). High angle, top shot, frontal, title shot dan sebagainya, jadi bila kamu edit, baru dapat bermacam-macam angle,”

Dalam pada itu, Ellie juga mendakwa sekiranya ianya disunting menggunakan teknik seperti CGI, pakaian khas berwarna hijau diperlukan namun di dalam video lucah itu, kedua-duanya tidak memakai pakaian tersebut.

Menafikan dakwaan bahawa video seumpama itu mampu disunting dalam masa yang singkat, dengan pengalamannya sebagai seorang pengarah Ellie berkata ianya memerlukan tempoh masa yang panjang untuk membuat sesebuah suntingan.


[REVIEW] Toy Story 4 Penuh Dengan Emosi!

Semalam merupakan tayangan rasmi filem animasi terkenal, Toy Story 4 selepas 9 tahun sejak filemnya yang ketiga menemui peminat pada tahun 2010. Menurut pengarahnya, filem sekual yang keempat ini adalah merupakan filemnya yang terakhir sejak ditayangkan 24 tahun yang lalu iaitu pada tahun 1995.

Bagi sama-sama mengimbas kembali zaman kanak-kanak terdahulu, kami tidak turut lepaskan untuk menonton filem animasi yang mana bagi kami ianya merupakan edisi terbaik jika dibandingkan antara kesemua edisi terdahulu. Jika dilihat pada Toy Story 4, pelbagai elemen telah dimasukkan dengan baik.

Namakan saja kelakar mahupun babak sedih segalanya telah digarap dalam filem ini. Ketika menonton filem ini, kami pasti akan mula terbayang-bayang detik ketika menonton filem ini suatu ketika dahulu dan tidak keterlaluan jika kami pesan pada anda untuk sediakan tisu kerana air mata anda mungkin mengalir tanpa disedari!

Spoiler Alert! Sinopsis ini mungkin akan ada sedikit spoiler jadi buat anda yang belum lagi tonton filem Toy Story 4, barangkali anda boleh langkau bahagian ini. Toy Story 4 mengisahkan Woody kembali bersama-sama rakan-rakannya untuk membahagiakan Andy. Namun kini, Andy telah meningkat dewasa dan kesemua permainan telah diwariskan kepada anak kawan ibunya, Bonnie.

Biarpun Bonnie tidak lagi bermain bersama Woody sama seperti Andy, namun Woody tetap mahu gembirakan ‘tuan baru’ nya itu sehingga menyelinap masuk dalam beg Bonnie ketika pendaftaran tadika. Disitu, Bonnie telah mencipta Forky, sebuah mainan baharu yang menjadi kegemarannya.


[REVIEW] 5 Perkara Yang Patut Anda Tahu Sebelum Menonton Child’s Play 2019

Mula-mula diperkenalkan pada tahun 1988, filem asal Child’s Play mengisahkan sebuah patung menyerupai budak kecil yang bertukar menjadi seorang pembunuh yang kejam.

Dalam filem ini juga telah memperkenalkan watak Chucky yang ikonik, sebuah mainan kanak-kanak yang dirasuki oleh jiwa seorang pembunuh bersiri.

Kini pada tahun 2019, MGM dan Orion Pictures menghasilkan reboot film Child’s Play yang mula ditayangkan pada semalam 20 June 2019 si seluruh pawagam Malaysia.

Semalam kami berkesempatan menghadiri tayangan istimewa filem Child’s Play 2019 bertempat di GSC, Mid Valley anjuran OneWorld Alliance Film. Kali ini kami berpeluang menyaksikan kembali patung Chucky beraksi dengan sedikit kelainan mengikut peredaran zaman.

A post shared by ONEWORLD ALLIANCE FILM (@oneworldalliancefilm)

Secara ringkas Child’s Play 2019 menceritikan kisah ibu tunggal bersama seorang anak lelaki yang OKU.  Konflik dalam filem ini bermula selepas ibunya menghadiahkan sebuah patung dan tanpa sedar bahawa ada sesuatu yang jahat di dalamnya.

Sebelum anda bercadang untuk menonton filem seram dan ganas ini, lihat 5 perkara atau review yang kami rangkumkan,  selepas menonton filem ini.

Sebenarnya tidak ada banyak perubahan jika dibandingkan dengan  Child’s Play versi asli dan versi reboot. Yang membezakan adalah, filem ini menceritakan keburukkan kecanggihan teknologi yang mampu mengawal manusia termasuklah dalam tubuh Chucky yang boleh dikawal menggunakan aplikasi.

Bagaimana teknologi mampu menjadikan Chucky sebagai seorang pembunuh? Anda kena saksikan sendiri.

Jika diimbas kembali watak Chucky dari filem-filemnya sebelum ini, aksi ganas dan liar memang menjadi adegan wajib dalam setiap filem yang dikeluarkan. Walaupun filem ini banyak menampilkan pelakon kanak-kanak, tapi perlu dingatkan filem ini Child’s Play 2019  diklasifikasikan sebagai 18SG kerana mengandungi keganasan, keseraman yang mengganggu penonton.

Secara tak langsung sebenarnya filem Child’s Play 2019 ini telah menyampaikan mesej mendalam kepada penontonnya. Ada beberapa adegan dalam filem ini yang menunjukkan perkembangan teknologi boleh membawa keburukan terutamanya jenayah cyber di mana sikap manusia yang tidak bertanggungjawab membuat pengubahsuaian ke atas program dan sebagainya. Sebenarnya Chucky tak salah, dia ni baik orangnya!

Jika anda ramalkan filem Child’s Play 2019 sarat dengan aksi keganasan dan seram, ternyata ia salah. Dalam filem ini ada memasukkan elemen humor yang tak kering gusi dibuatnya.

Selain dikenali dengan wataknya yang bersifat kejam dan ganas, untuk filem Child’s Play 2019, watak Chucky lebih Psycho dan pintar sehingga mampu mengawal peranti berupa alat elektrik dan elektronik di sekelilingnya.

Itu adalah 5 perkara penting yang perlu anda tahu sebelum menonton filem Child’s Play 2019. Yang pasti jalan ceritanya di luar jangkaan kami dan banyak adegan yang menyeramkan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Nadya Syahera Dedah Suami Curang Dengan Adik Pengasas Kosmetik Terkenal!

Lagi isu curang melibatkan selebriti terus hangat diperkatakan. Selepas beberapa selebriti lelaki terpalit dengan isu ini, terbaharu pelakon drama Setelah Terlafaznya Akad, Nadya Syahera mendedahkan suaminya, Fizul Nawi yang juga selebriti media sosial berlaku curang.

Dedah Nadya menerusi laporan sebuah portal, dia akui rumahtangga nya yang dibina sejak empat tahun kini sedang berantakan.Menurut pelakon itu, dia mendapat tahu bahawa suaminya berlaku curang selepas berasa curiga sejak dari awal apatah lagi ‘kegiatan’ suaminya itu berjaya dihidu seminggu sebelum Aidilfitri.

Jelas Nadya lagi, segalanya terbukti apabila terdapat bukti bergambar mengenai suaminya menjalinkan hubungan sulit dengan seorang gadis dari Kelantan yang juga adik kepada pengasas kosmetik terkenal.

Biarpun kecewa dan sudah mengetahui perbuatan suaminya itu, bagi Nadya tidak terfikir di fikirannya untuk berpisah dan akan berusaha untuk mempertahankan perkahwinan mereka. Terdahulu, menurut pelakon itu hubungan kedua-duanya dikatakan bermula setelah gadis berkenaan datang ke premis restoran mereka sebagai seorang pelanggan.

Nadya dan Fizul telah berkahwin pada 25 September 2015 dan ianya merupakan perkahwinan kedua buat pasangan itu setelah masing-masing gagal mempertahankan rumah tangga pertama mereka. Hasil perkahwinan, mereka dikurniakan dua cahaya mata iaitu Aleena Rose,2 dan Mohamad Dayyan,1 tahun.


[GIVEAWAY] Kisah Si Penunggu Dalam Filem Guest

GSC Movies dengan kerjasama murai.my sekali lagi akan menganjurkan movie preview bersama pembaca setia kami. Kali ini filem bergenre seram berjudul Guest akan menemui penonton pada 18 Julai.

Mengisahkan mengenai Katya yang menemui sekumpulan remaja sedang berparti di sebuah rumah rumah kosong persendirian. Memikirkan lokasi tersebut sesuai untuk dijadikan parti, remaja-remaja ini tidak tahu bahawa rumah itu sebenarnya telah dihuni oleh penunggu-penunggu sejak awal 1900. Di kesibukan mereka sedang berparti, Katya tidak menyangka akan jatuh hati dengan seseorang yang sebenarnya merupakan penunggu rumah itu.

Khas untuk anda yang ingin menonton filem antara yang awal, sebanyak 25 pasang tiket untuk dimenangi. Tayangan awal filem ini akan diadakan pada 16 Julai 2019 (Selasa) bertempat di GSC Paradigm Petaling Jaya jam 9 malam. Perlu diingatkan, buat anda yang menang tiket ini, anda wajib memberi ulasan/review selepas menonton filem ini beserta hashtag yang diberi!


Bata Kids Perkenal Kasut Dengan Kerjasama Disney Pixar Toy Story 4

Istimewa buat peminat Toy Story, Bata Kids telah menjalinkan kerjasama dengan filem Disney Pixar Toy Story 4 untuk koleksi terbarunya bermula 19 Jun 2019. Seperti mana yang kita tahu, bila sebut Toy Story memang sinonim dengan alat permainan yang diingini oleh anak-anak untuk bermain.

Jadi Bata Kids telah menghasilkan sesuatu yang istimewa iaitu rangkaian kasut dan sandal comel dengan karakter komedi kartun ini.

Koleksinya berwarna-warni dan menampilkan karakter Woody dan Buzz Lightyear persis seperti yang diinginkan anak-anak anda!

Lebih menarik, untuk koleksi baru yang menakjubkan ini, Bata Kids telah menambahkan lampu LED dan kasut akan menyala setiap langkah anak-anak anda berjalan.

Semestinya anak-anak anda pasti teruja dengan memakai kasut atau sandal dengan karakter kegemaran mereka untuk di bawa berjalan ke mana-mana saja. Ditambah lagi dengan rekaan yang kasual dan sesuai untuk dipakai setiap hari. Kalau anda berminat, boleh dapatkan koleksi istimewa ini untuk anak-anak anda di butik Bata Kids yang berhampiran.


10 Foto Sekitar Konsert MONSTA X di Kuala Lumpur & Alasan Ketiadaan Wonho

Tanggal 22 Jun 2019 menjadi tarikh keramat buat fan berat kumpulan Kpop popular MONSTA X di mana lebih kurang 5000 peminat telah membanjiri Stadium Malawati Shah Alam untuk hadir menonton persembahan di MONSTA X WORLD TOUR ‘WE ARE HERE’ IN KUALA LUMPUR.

Walaubagaimanapun agensi MONSTA X Starship Entertainment mengumumkan bahawa Wonho tidak dapat tampil dalam konsert MONSTA X di Kuala Lumpur.

“Halo ini adalah Starship Entertainment. Pertama, kami ingin meminta maaf kepada semua pminat kerana anggota MONSTA X Wonho tidak akan dapat tampil di konsert 2019 MONSTA X WORLD TOUR” We Are Here” di Kuala Lumpur.

Pada 21 Jun, MONSTA X terbang ke Malaysia untuk tur dunia mereka dan ketika mereka tiba di lapangan terbang disana Wonho tidak dapat memasuki Malaysia kerana dia tidak dapat menemukan pasportnya. Wonho kemudian kembali ke Korea, mengeluarkan pasport sementara, dan cuba mengejar penerbangan paling awal untuk kembali Malaysia sehingga dia dapat tampil di konsert, tetapi akhirnya tidak dapat menyertai konsert itu. Namun, agensi kami dan Wonho sepakat bahawa meskipun dia tidak akan dapat menyertai konsert, Wonho masih akan kembali ke Malaysia untuk semua pemnat yang telah menunggunya.

Kami dengan tulus meminta maaf kerana telah menimbulkan kegusaran bagi semua peminat yang telah hadir dan menunggu acara ini. Kami akan memastikan perkara seperti ini tidak terjadi lagi di konsert tur dunia mendatang.

Namun demikian, konsert tetap diteruskan dengan penuh energetik dengan menyampaikan lebih 20 buah lagu termasuklah lagu-lagu popular mereka seperti Alligator, Shoot Out  dan banyak lagi. Berikut senarai 23 buah lagu yang dipersembahkan pada malam tersebut.

Persembahan mereka juga cukup bertenaga dan sangat menghiburkan, sebab itu lah masih ramai yang teringat-ingat lagi momen di konsert tersebut.

Untuk lepaskan kerinduan anda, berikut kami sertakan beberapa lagi foto sekitar konsert MONSTA X WORLD TOUR ‘WE ARE HERE’ IN KUALA LUMPUR yang disediakan oleh pihak penganjur MACPIEPRO.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.